Zvezdine finansije daleko od idile, revizor upozorio crveno-bele! - MaxBet Sport\nZvezdine finansije daleko od idile, revizor upozorio crveno-bele!\nFinansijsko stanje Crvene zvezde daleko je od idiličnog. Direktor kluba iz Ljutice Bogdana Zvezdan Terzić nedavno je rekao da dug crveno-belih iznosi oko 14 miliona evra i najavio da su “knjigovodstveno postoje drugačiji podaci”. Međutim, na sajtu Agencije za privredne registre objavljen je Finansijski izveštaj Crvene zvezde u kojem stoji da dug iznosi tačno 34.348.500 evra!\nNa meču AKN Nigerija – Gvineja, naša kladionica nudi kvotu 2.95 za igru X2&2+.\nIzveštaj je potpisao nezavisni revizor Milovan Popović, koji je izneo zabrinutost, čak i vrlo ozbiljno upozorenje u vezi sa Zvezdinim finansijama.\n– Ovakvo stanje ukazuje na postojanje materijalno značajnih neizvesnosti koje mogu da izazovu značajnu sumnju u sposobnost Kluba da nastavi sa poslovanjem po načelu stalnosti poslovanja pravnog lica. I pored navedenih činjenica, Klub je u poslednjih nekoliko godina, a naročito u 2016, 2017. i 2018. godini ostvario značajan prihod od UEFA za evropska klupska takmičenja, kao i od prodaje prava na registraciju igrača – stoji u izveštaju.\nCrvena zvezda je prošle godine, najvećim delom posle ulaska u Ligu šampiona, ali i velikim transferima, duplirala prihode u odnosu na 2017. Međutim, rashodi su utrostručeni u odnosu na pretprošlu godinu!\nIzveštaj revizora ipak nudi izlaz.\n– Rukovodstvo smatra da će u narednom periodu Klub ostvariti pozitivan poslovni rezultat koji će biti rezultat planiranih sledećih akcija: nastavak ostvarenja značajnog prihodovanja od prodaje prava na registraciju igrača, otpis dela obaveza od strane poverioca, ostvarenje novih sponzorskih ugovora, diversifikacija izvora prihoda i slično. Mogućnosti poboljšanja finansijskog položaja Kluba su ograničene i gotovo u celosti zavise od gore navedenih planiranih akcija Kluba. Naše mišljenje ne sadrži rezervu po ovom pitanju – piše u izveštaju koji je potpisao Milovan Popović.\nU klub je, kako je nedavno rekao direktor Terzić, tokom 2018. ušlo oko 60 miliona evra. Rashodi su, prema Finansijskom izveštaju iznosili 51.072.635 evra.\nKada je o konsolidaciji reč, pomaka već ima. Milan Pavkov je prodat kineskom Đijangsuu za tri miliona evra (30 odsto ide niškom Radničkom), Dejan Joveljić je za četiri miliona evra otišao u Ajntraht. I, po svemu sudeći, neće biti jedini.\nTagovi:Dejan JoveljićFK Crvena zvezdaLiga šampionaMilan PavkovTop2Top3Zvezdan Terzić


Radnica pokazuje Huawei 5G pametni telefon\nZemlje Evropske unije nemaju zajednički stav o korištenju usluga kineske kompanije Huavej (Huawei) u izgradnji infrastrukture za 5G mrežu u Evropi, što je sigurnosno ali i političko pitanje nakon upozorenja SAD da bi infrastrktura mogla biti iskorištena za špijunažu pod kontrolom Kineske komunističke partije, pišu svjetski mediji ističući da je pitanje već uzrokovalo politički haos, naročito u Berlinu.\nEvropska unija smatra da sigurnost nije jedina briga kada je u pitanju nova generacija bežične internetske tehnologije, ukazuje nacrt dokumenta koji bi trebao biti usaglašen na sastanku ministara Evropske unije kojim se postavljaju temelji za implementaciju 5G, ukazuje američki televizijski kanal Si-En-Bi-Si (CNBC).\nPortal Politiko (Politico) prenosi mišljenje američkog državnog sekretara Majka Pompea (Michael R. Pompeo) koji upozorava da bi odluke ministara komunikacija EU u Briselu mogle imati trajan uticaj na sposobnost evropskih zemalja da zaštite privatnost svojih ljudi i njihove slobode.\nPompeo naglašava kako je od presudne važnosti da evropske države ne dozvole da kineski divovi, poput Huaveja ili ZTE-a, imaju kontrolu nad izgradnjom kritične infrastrukture bežične mreže pete generacije, te da "arterije informacija 21. vijeka" trebaju graditi pouzdane kompanije koje imaju sjedište u demokratijama i koje se pridržavaju vladavine zakona i odgovorne su za svoje postupke.\nBivša Junkerova komisija (Jean-Claude Juncker) pokrenula je veliku reviziju sigurnosnih pravila za 5G mreže, usred pritiska američkih kolega koji žele da Evropa prestane kupovati opremu od kineskog lidera na tržištu Huaveja, naglašava Politiko. U oktobru je EU objavila dokument o procjeni rizika od 5G u kojem su označene nacionalne države i hakeri koje podržavaju države kao najveću prijetnju sigurnosti 5G. Kazali su da dobavljači iz zemalja kojima nedostaje vladavina zakona predstavljaju dodatne probleme evropskoj sigurnosti.\nDostizanje konsenzusa do kraja godine o takozvanom "5G sigurnosnom alatu" neće biti lako, ocjenjuje Politiko ističući da je to pitanje već uzrokovalo politički haos i podijeljenost u nekoliko glavnih gradova EU, uključujući Berlin.\nNjemačka kancelarka Angela Merkel pozvala je evropske zemlje da se dogovore oko zajedničkog pristupa prema Kini, odnosno o jedinstvenoj politici o uvođenju 5G mreže, ističe Juronjuz (Euronews).\nNakon upozorenja Sjedinjenih Država o potencijalnoj špijunaži kineskog Huaveja, neki njemački poslanici žele isključiti ovu kompaniju iz 5G ugovora. Obraćajući se poslanicima Bundestaga, Merkel je rekla da želi vidjeti veću saradnju između glavnih gradova Evrope u rješavanju zabrinutosti za špijuniranje ili će se "poslati mješoviti signali". Istakla je da bi to bilo pogubno - "ne za Kinu, već za nas u Evropi".\nUprkos pritiscima SAD i njenih obavještajnih službi, njemačka kancelarka ne odbija Huavej sve dok kompanija ispunjava određene sigurnosne standarde, ukazuje Blumberg (Bloomberg).\nBlumberg podsjeća da bi se evropske države članice trebale složiti do kraja godine o mjerama za ublažavanje rizika koje predstavlja 5G, uključujući zahtjeve za certificiranje, testove ili identificiranje dobavljača koji se smatraju "nesigurnim".\nNjemački proizvođači automobila i veliki industrijski divovi, od Simensa do hemijske grupacije BASF, uveliko se oslanjaju na kinesko tržište. Već uzdrmani Bregzitom (Brexit) i Trampovim prijetnjama uvođenjem tarifa, Njemačka očajnički želi spriječiti još veći udarac: udar iz Kine koji, čini se, proizlazi iz isključenja Huaveja.


Mišić: Najmanji regres mora biti 300 KM\nPredsjednik Saveza sindikata Republike Srpske Ranka Mišić izjavila je danas u Tesliću da će potpisivanju Opšteg kolektivnog ugovora prethoditi usaglašavanje pitanje regresa.\n"Pozivam Uniju udruženja poslodavaca i Vladu Republike Srpske da utvrdimo da najmanji iznos regresa za radnika iznosi 300 KM", rekla je Mišićeva u Tesliću gdje je počela sjednica Predsjedništva Saveza sindikata Republike Srpske.\nOna je istakla da je Saveza sindikata Republike Srpske jedini većinski i reprezentativan, sa 15 granskih sindikata koji zastupaju preko 90.000 radnika.\nMišićeva je navela da su na nivou preduzeća u kojima je ovaj sindikat organizovan, potpisani novi odnosno zadržani stari kolektivni ugovori, ali da i dalje ima prostora za poboljšanja.\n"Ono što moramo završiti, a na pola smo puta, je dio memoranduma oko Zakona o radu. Radna grupa je formirana i mi smo već došli do inicijalnog teksta koji bi dolaskom nove vlade trebao da dobije formu i da dođe do parlamenta, ali isto tako od aktuelne Vlade Srpske očekujemo da usvoji već dogovorene izmjene Zakona o posredovanju pri zapošnjavanju", rekla je Mišićeva.\nOna od Vlade očekuje i da se već na prvoj narednoj sjednici iznađe 700 hiljada KM kako bi se uplatili doprinosi za 96 radnika kako bi ostvarili pravo na penziju, a u sklopu Programa socijalnog zbrinjavanja, iz kojeg u ovoj godini, kako je navela, nije izdvojena nijedna KM, iako je planirano pet miliona KM.\nPredsjednik Unije udruženja poslodavaca Republike Srpske Dragutin Škrebić rekao je danas u Tesliću da poslodavci nemaju problem ako dođe do povećanja najnižeg regresa radnicima, ali da on ne smije biti oporezovan.\n"Ako je regres socijalna kategorija, a jeste socijalna kategorija i jeste pomoć radnicima, onda takve socijalne kategorije ne mogu biti oporezovane", rekao je Škrebić.\nOn je istakao da su poslodavci predlagali i veću cifru za regres od najniže 300 KM, koliko očekuje Savez sidnikata Srpske, ali da taj iznos regresa ne bude oporezovan.\n"Kažu biće zloupotrebe. Pa postoje kontrolni organi i nije teško to kontrolisati, onaj ko stvarno želi da to kontroliše", rekao je Škrebić.\nRanka Mišić regres Dragutin Škrebić


Savet Evrope pokrenuo postupak isključenja Rusije iz članstva\nSvet Autor:Beta15. mar. 202223:377 komentara\nSavet Evrope saopštio je večeras da pokreće postupak isključenja Rusije iz članstva, nakon što je rusko Ministarstvo spoljnih poslova tokom dana obavestilo tu organizaciju da pokreće proceduru istupanja.\n„Kao lideri Saveta Evrope u više navrata smo odlučno osudili agresiju Rusije na Ukrajinu. Ta neopravdana i ničim izazvana agresija dovela je do odluke Komiteta ministara i Parlamentarne skupštine da pokrenu postupak isključenja Rusije iz Saveta Evrope predviđen članom 8 Statuta“, navodi se u zajedničkom saopštenju predsedavajućeg Komiteta ministara Saveta Evrope Luiđija Di Maja, predsednika Parlamentarne skupštine Saveta Evrope Tinija Koksa i generalne sekretarke Saveta Evrope Marije Pejčinović Burić.\nNavodi se da je Parlamentarna skupština večeras jednoglasno ocenila da Rusija više ne treba da bude država članica organizacije, dok će Komitet ministara sutra ujutru održati vanrednu sednicu o ruskom zahtevu.\n„Svojim delovanjem u Ukrajini ruske vlasti oduzimaju ruskom narodu prednosti najnaprednijeg sistema zaštite ljudskih prava na svetu, uključujući nadležnost Evropskog suda za ljudska prava i našeg ogromnog sistema konvencija. Izražavamo solidarnost sa ruskim narodom koji, čvrsto verujemo, deli demokratske vrednosti i teži da ostane deo evropske porodice tamo gde pripada“, naveli su zvaničnici.\nDodali su da ostaju "odlučni da upotrebe sva sredstva koja su na raspolaganju da pruže podršku, pomoć i pravne lekove ukrajinskom narodu u njihovoj borbi protiv agresora" i da nastavlju traganje za mirom zasnovanim na pravdi i međunarodnoj saradnji.\nSavet Evrope je dan posle početka ruske invazije na Ukrajinu 24. februara, odlučio da suspenduje učešće Rusije u njenim raznim telima, sa izuzetkom Evropskog suda za ljudska prava.\nSavet Evrope, kao čuvar ljudskih prava u Evropi, osnovan je 1949. godine i do sada je okupljao gotovo sve države kontinenta, ukupno 47, uključujući Rusiju od 1996. i Ukrajinu od 1995. godine.\nrat u UkrajiniRusijaSavet Evrope


FEDEHO 2020: IX Festival horova dece i mladih - Dan u Beogradu\nNaslovna » Izlasci » Festivali » FEDEHO 2020: IX Festival horova dece i mladih\nFEDEHO 2020: IX Festival horova dece i mladih (detalj sa plakata)\nAh Neša 23. juni 2020. Festivali Postavite komentar\nZa razliku od prethodnih godina, ispred Takovske 8, ove godine festival će biti revijalnog karaktera usled pandemije virusa korona. Predstaviće se pet horova iz Srbije – Pančeva, Ćuprije i Beograda, koji će kvalitetnim muzičkim izvođenjem nastaviti tradiciju okupljanja talentovanih mladih ljudi koji svoju darovitost pokazuju kroz muziku.\nFestival okuplja horove osnovnih i srednjih škola, muzičkih osnovnih i srednjih škola, kao i crkvene horove i horove pri državnim i privatnim institucijama.\nUčesnici festivala imaće priliku da uz zabavu i upoznavanje sa svojim vršnjacima jedni drugima prezentuju svoj talenat, uporede muzička dostignuća i pokažu se u muzičkom žanru u kom su najbolji.\nCilj festivala je afirmisanje dečje horske muzike, scenskog muzičkog izvođenja i popularisanje horske muzike kao deo našeg kulturnog nasleđa. (danubeogradu.rs)\nTagovideca dkcb fedeho festivali izlasci koncerti leto u beogradu muzika tinejdžeri za dž\nPrethodni KCB: Džez u podne – Radost muziciranja\nSledeći 25. letnji Dečiji sajam


Jeftini letovi iz Srbije za Japan - Avionske karte Srbija Japan - eSky.ba\nLetovi iz Srbije za Japan\nPretražite letove iz Srbije za Japan\nProvjerite najbolje ponude letova iz Srbije za Japan\n✔ Postoje li posebne ponude za letove iz Srbije za Japan na eSky.ba?\n✔ Mogu li se pobrinuti za osiguranje prilikom rezervacije leta iz Srbije za Japan?\n✔ Ako rezerviram let iz Srbije za Japan, mogu li rezervirati ujedno i smještaj?\n✔ Koje avio-kompanije nude letove iz Srbije za Japan?\nBudite sigurni, da na eSky.ba ponuda letova iz Srbije za Japan uključuje ne samo niskotarifne avio-kompanije, već i one koje su specijalizirane za visoki standard.


(Video) U Danskoj javno spaljen Kur’an – Religis\nNeki od mještana pokušali su da probiju policijski kordon i da se obračunaju da demonstrantima, ali ih je policija spriječila, a jedna osoba je uhapšena\nAktivisti danske partije “Stram kurs” zapalili su Kur’an na protestu u gradu Frederisija, u kojem živi veliki broj turskih i muslimanskih migranata.\nAktivisti danske desničarske partije, koje je predvodio predsjednik Rasmus Paludan, pojavili su se u Frederisiji i održali protest u blizini lokalnog supermarketa, iako je prvo bilo najavljeno da će demonstrirati u parku.\nPrisutan je bio i kordon policije, a aktivisti partije zapalili su nekoliko primeraka Kur’ana.\n“Mi govorimo istinu o islamu, jer mnogi ljudi u Danskoj ne znaju šta je islam i da su vrijednosti islama veoma kontradiktorne u odnosu na danske, zapadne, evropske vrijednosti,” rekao je Paludan.\nNeki od mještana pokušali su da probiju policijski kordon i da se obračunaju da demonstrantima, ali ih je policija spriječila, a jedna osoba je uhapšena.\nOznakeDanska spaljen Kur'an


Studija: Trgovina obezbeđuje preko 36 miliona radnih mesta u EU\nVi ste ovde:Početna»Vesti iz Brisela»Studija: Trgovina obezbeđuje preko 36 miliona radnih mesta u EU\nBy Jovan objavljeno\t 27/11/2018 Vesti iz Brisela\nNova studija koju je danas objavila Evropska komisija ističe sve veći značaj izvoza EU za otvaranje mogućnosti za zapošljavanje u Evropi i izvan nje. Izvoz iz EU u ostatak sveta je važniji nego ikada ranije jer obezbeđuje 36 miliona radnih mesta u Evropi, što je dve trećine više nego 2000. godine. Od početka mandata ove Komisije, broj radnih mesta u ovoj oblasti se povećao za 3,5 miliona. Ova radna mesta su u proseku plaćena 12 odsto bolje nego u ostatku privrede.\nKomesarka za trgovinu Sesilija Malstrem izjavila je: „Ova studija nam jasno pokazuje da trgovina garantuje radna mesta. Izvoz iz EU u ostatak sveta obezbeđuje prihode velikom i sve većem broju ljudi u svakom delu Evrope. Trgovina sa EU obezbeđuje i milione radnih mesta daleko izvan EU, između ostalog i u razvijenim zemljama. Dakle, imamo još jedan dokaz da trgovina može doneti koristi svima: ono što je dobro za nas, dobro je i za naše partnere širom sveta.”\nZa više informacija o izveštaju, pročitajte saopštenje za medije i informativni list. Za detalje o radnim mestima koja postoje zahvaljujući trgovini u svakoj od zemalja EU, posetite veb sajt posvećen toj temi.


SNS nema većinu da izglasa Brnabić, odlaže se sednica? – Indeks Vesti – Najvažnije vesti iz Srbije i regiona\nNaslovna > Srbija Danas > Politika > SNS nema većinu da izglasa Brnabić, odlaže se sednica?\nBEOGRAD – Srpska napredna stranka i predsednik Aleksandar Vučić imaju problem u obezbeđivanju većine u parlamentu kada je reč o izglasavanju Ane Brnabić za premijera, piše “Blic”, navodeći da će zbog toga biti odložena sednica Skupštine Srbije. Prema ranijim najavama, Vlada je trebalo da bude formirana do kraja naredne nedelje, odnosno pre svečane inauguracije predsednika Srbije. Međutim, kako prenosi “Blic” formiranje kabineta u Nemanjinoj odlaže se za nedelju dana, odnosno do kraja meseca.\n“Pred predsednikom Vučićem i strankom su problemi koji se tiču obezbeđivanja većine u Parlamentu. U veoma smo teškoj situaciji oko formiranja stabilne većinske podrške i celu nedelju ćemo iskoristiti za obezbeđivanje te većine”, rekao je za “Blic” funkcioner SNS Nebojša Stefanović.\nOn dodaje da sa sigurnošću može da kaže da će sedam poslanika Jedinstvene Srbije glasati protiv, da više njih iz SNS-a nije sigurno kako će glasati, a predlog neće podržati ni Muamer Zukorlić.\nPrema njegovim rečima, zbog cele situacije Vučić i SNS tokom nedelje će se baviti učvršćivanjem većine.\n“Ako većinu uspemo da obezbedimo, možemo da očekujemo da sednica Skupštine na kojoj bi trebalo da bude izabrana nova premijerka počne tokom narednog vikenda”, rekao je Stefanović.\nOn ističe da je Vučić odlučan i istrajan u svom predlogu, kao i da ga neće menjati ni po koju cenu, “jer ovo nije samo pitanje podrške Ani Brnabić već i predsedniku Vučiću”.\nBrnabić: Najvažnije obezbediti stabilnu većinu u Skupštini\nBrnabić je u izjavi dostavljenoj Tanjugu rekla da je za nju lično ovo još jedna potvrda da je za predsednika Aleksandra Vučića interes Srbije na prvom mestu i da je zbog građana on spreman da menja stvari u zemlji.\n“Razgovaram sa predsednikom Srbije koji mi je poverio mandat za izbor Vlade. Najvažnije je da obezbedimo stabilnu većinu u Skupštini koja će omogućiti dalji nastavak započetih reformi .Za mene lično ovo je još jedna potvrda da je za predsednika Aleksandra Vučića interes Srbije na prvom mestu i da je zbog građana on spreman da menja stvari u našoj zemlji. Važno je da Srbija dobije Vladu u zakonskom roku”, navela je Brnabić u izjavi.\nStojanović: Želimo da se hram Hrista Spasa u Prištini jednog dana završi\nVučić i Nuland o situaciji na Balkanu\nGojković: Nova vlada za 10-ak dana\nEU sa Srbijom 20. juna otvara još dva poglavlja


Đukanović: SPC ugrožava suverenitet Crne Gore, Rusija atakuje na Evropu i NATO - Sputnjik Srbija\n12:24 25 Januar 2021\n15:00 11.12.2020 (osveženo 15:08 11.12.2020) Preuzmite kraći link\nU Podgorici je danas počeo „To Be Secure“ forum, koji organizuje Atlantski savez (ASCG) i na kome učestvuju najviši državni zvaničnici Crne Gore i regiona. Predsjednik Crne Gore Milo Đukanović na forumu je izneo stav da SPC ugrožava suverenitet Crne Gore i da Rusija atakuje na Evropu i NATO.\nIstakao je da je Crna Gora od devedesetih godina prošlog vijeka do 2006. uspjela da sačuva mir i učvrsti međuetnički sklad. „Postali smo članica NATO iako je Crna Gora država koju je NATO bombardovao devedesetih“, dodao je on.\nPoručio je da će Crna Gora nastaviti da se ekonomski razvija, i kazao kako je uvjeren da će, usljed ozbiljnih problema, bez obzira na promjenu vlasti to biti prioritet.\nĐukanović je kazao da je SPC obavila važan dio posla za „velikosrpski nacionalizam“ i za Rusiju, te da SPC ugrožava suverenitet Crne Gore i građansku državu, kao izvođač radova „posrbljavanja“ Crne Gore.\nDodao je da Rusija atakuje na jedinstvenu Evropu i NATO, te da je NATO potreban svijetu. Đukanović je kazao da se „uzavrelom nacionalizmu“ koji se mogao uočiti u susret izborima 30. avgusta mora odgovoriti jakim evropskim putem.\n„Odgovor na taj problem mora biti evropski. Vrijeme je za redefinisanje i osavremenjavanje državne politike“, rekao je Đukanović.\nBečić: Crna Gora nema namjeru da mijenja spoljnopolitički kurs\nPredsjednik Skupštine Aleksa Bečić kazao je da su Sporazumom koji su potpisale koalicije na vlasti potvrdili da nemaju namjeru da mijenjaju spoljno-politički kurs zemlje.\nPored tog puta, Bečić je rekao da namjeravaju da jačaju i građanski karakter zemlje.\n„Mi jesmo mala članica NATO, ali značajna“, rekao je Bečić.\nAmerička ambasadorka Džudi Rajzing Rajnke je poručila da su korupcija i organizovani kriminal glavni izazov sa kojim se Crna Gora mora suočiti u budućnosti.\n„Nova vlada je obećala nultu toleranciju na korupciju, građani očekuju da će to ispuniti“, istakla je.


Alarmantan izvještaj OSCE-a o zastrašivanju birača u BiH\nNaslovnica Društvo Alarmantan izvještaj OSCE-a o zastrašivanju birača u BiH\n– Ova nepristrana međunarodna institucija je konstatirala da je ugroženo pravo ljudi da slobodno razmišljaju i glasaju za svoje predstavnike na izborima.\nPodsjetio je da je to ministarstvo proslijedilo organima vlasti u BiH izvještaj ODIHR-a, koji je ključan za zemlje članice OSCE, kada je u pitanju promoviranje demokratije, vladavine prava, tolerancije i razvijanja nepristrasnih institucija.\n-Njihovi izvještaji daju jasnu sliku koliko se poštuju osnovne slobode, drugi važni standardi poput jednakosti i transpartenosti. Posebno želim da skrenem pažnju da Evropska unija (EU) u svojim brojnim dokumentima naglašava ove izvještaje i na osnovu kojih procjenjuje razvoj demokratije i ljudskih prava u svakoj zemlji te da li građani na izborima slobodno i bez pritisaka biraju svoje predstavnike i da li uživaju ostala predviđena prava – rekao je Crnadak konferenciji za novinare.\nNaglasio je da izvještaj koji je danas proslijeđen institucijama BiH, po njegovom mišljenju, „alarmatan i to posebno u dijelu koji govori o pritiscima, ucjenama i zastrašivanjima birača“.\n– Ova nepristrana međunarodna institucija je konstatirala da je ugroženo pravo ljudi da slobodno razmišljaju i glasaju za svoje predstavnike na izborima. Izvještaj je alarmantan i u dijelu koji se odnosi na javne RTV servise, koji su po mišljenju ODIHR-a zloupotrebljen i stavljeni u funkciju pojedinih političkih opcija – rekao je Crnadak.\nUkoliko ne bude reakcije institucija BiH na svim nivoa, a posebno, kako je dodao, Evropske unije, i ako se na ovom planu ništa ne promjeni, u ovoj zemlji neće biti demokratije, ni slobode ni ljudskih prava i izbori će poslati potpuno besmisleni.\n-To je posebno apel za naše evrospke partnere, koji ne bi smjeli da žmire na činjenicu da su ugrožena osnovna prava ljudi koji žive u BiH – naglasio je ministar vanjskih poslova Bosne i Hercegovine u tehničkom mandatu Igor Crnadak.\nPrethodni članakU toku akcija SIPA-e: Uhapšeno pet službenika UIO\nSljedeći članakDekan zaposlio djecu kolega kao asistente, ministarstvo zatražilo smjenu


Postignut sporazum - Vujošević će dobiti zarađeno - Sportske.net\nPostignut sporazum - Vujošević će dobiti zarađeno\nTrofejni košarkaški stručnjak Duško Vujošević postigao je u petak dogovor sa svojim dosadašnjim klubom vezano za dinamiku isplate dugovanja koja crno-beli imaju prema njemu.\nZbog čega je Vujošević morao da ode?Partizan vraća bivšeg centra?Večiti, imate poruku iz Berlina!ABA LIGA: Olimpija i Sutjeska kompletirale spisak!Vujošević: "Neće me isprovocirati da tužim Partizan"\nNajtrofejniji trener u istoriji KK Partizan napustio je kormilo ekipe početkom nedelje a poslednjeg radnog dana tekuće sedmice došlo je do dogovora dve strane koji se tiče zaostalih dugovanja crno-belih prema Dušku Vujoševiću.\nPrvi čovek agencije "BeoBasket" Miško Ražnatović saopštio je danas da je Duško Vujošević postigao sporazum sa KK Partizan kojim su regulisana sva sporna finansijska pitanja.\n"Duško Vujošević, klijent Agencije BeoBasket potpisao je danas sporazum sa KK Partizan, kojim su regulisana sva sporna pitanja" napisao je Ražnatović na "Tviteru".\nRadi se o pozamašnoj svoti novca koju će crno-beli isplatiti u ratama a deo duga u iznosu od 85.000 evra Duško Vujošević je oprostio. Radi se o novcu koji je Partizan morao da plati na ime kazni koje su izricane bivšem treneru crno-belih.\n"Tačno je, dogovorili smo o isplati duga koji je umanjen za kazne koje sam dobio radeći za klub u prethodne tri godine, dok će ostatak biti u 'razvučen' na četiri godine" rekao je Vujošević za "Novosti".\nPomenuti izvor navodi da će Partizan u naredne četiri godine u ratama isplatiti Vujoševiću oko 315.000 evra čime će biti prevaziđene sve prepreke za imenovanje novog trenera.\nKošarkaški klub Partizan okončao je saradnju sa Duškom Vujoševićem nakon izbora novog predsednika i Upravnog odbora a trofejni stručnjak najavio je da će novo rukovodstvo morati da reguliše i dug koji crno-beli imaju prema njemu.


Tanjug 12. aprila 2021. 15:14\nBEOGRAD – Novima Zakonom o obnvivljivim izvorima energije izgradnja svih hidroelektrana u zastićenim područjima prvog, drugog i trećeg stepena zaštite će biti zabranjena, a razlog je nesavesna realizacija projekata malih hidroelektrana u prethodnom periodu, izjavila je danas ministarka rudarstva i energetike Zorana Mihajlović.\n„To znači zabrana običnih malih hidroelektrana, derivacionih malih hidroelektrana i svih drugih hidroelektrana, uključujući i velike“, naglasila je ona na konferenciji za novinare nakon potpisivanja Memoranduma o razumevanju u oblasti energetike sa crnogorskim ministrom za kapitalna ulaganja Mladenom Bojanićem.\nPredlog zakona o obnovljivim izvorima energije nalazi se u skupštinskoj proceduri i ministarka je najavila de će se o njemu rasrpravljati ove nedelje.\nOna je naglasila kako javnost treba da zna razloge zabranjivanja izgradnje hidroelektrana u zaštićenim pordučjima Srbije.\n„Radimo to zbog toga što u prethodnom periodu izgradnja malih hidroelekltrana (MHE) činjena vrlo nesavesno, pa smo mi došli u situaciju da jedan generalno dobar izvor, jer MHE daju određenu količinu električne energije, a pogotovo su značajne za manje i udaljene predele, da moramo da ih zabranimo“, izjavila je Mihajlovićeva.\n„Imali smo situaciju da su jedinice lokalnih samouprava donosile planske akte, a da nisu vodile računa o tome gde su tačno i kakve su te lokacije, i šta se to vremenski promenilo u samim rečnim vodotokovima, pa su davale određene dozvole za lokacije koje suštinski nisu ni trebale da dobiju dozvolu“. izjavila je ministarka energetike.\n„Pa smo imali situaciju da je Zavod za zaštitu prirode davao jedno odobrenje, pa povlačio to odobrenje, pa davao druge dozvole, što nikako nije smelo da se dešava. Pa smo imali mnogo toga što je dovelo sa pravom do svih onih problema u nekim lokalnim samoupravama gde su meštani reagovali“, rekla je Mihajlovićeva.\nZaklučila je da se u prethodnom periodu ni nadležni državni organi nisu ponašali odgovorno.\n„Imali smo i ćutanje tada nadležnih ministarstava kao što je Ministarstvo za zaštitu životne sredine, kao i tadašnje Ministarstvo rudarstva i energetike. I sve nas je to na kraju dovelo u ovu situaciju da zabranjujemo hidroelektrane“, rekla je ministarka Mihajlović.


SAD:Fiskalna provalija ili ne?\nFiskalna provalija bi mogla da gurne zemlju u još jednu recesiju ako se ne postigne kompromis\nLider demokratske većine u Senatu Heri RidxLider demokratske većine u Senatu Heri Rid\nLideri američkog Senata nisu sigurni da mogu da se dogovore i spreče fiskalnu krizu koja bi mogla da poremeti ekonomski oporavak zemlje. Lider republikanaca u Senatu, Mič Mekonel, danas je izjavio da ga brine „pomanjkanje urgentnosti“ u postupku, koji je obuhvatio i današnje neuobičajeno zasedanje oba kongresna doma.\nOn je objasnio da presudna tačka izgleda da je „volja, ili interes ili hrabrost“ među zakonodavcima da sklope sporazum. Senatski demokratski lider Hari Rid je rekao da još ne može da se saglasi sa kontrapredlogom na sinoćnji republikanski predlog. On je naglasio da Mekonel ispoljava „apsolutno dobru volju“ u pregovorima, ali da su dve strane i dalje daleko u pogledu glavnih pitanja.\nRezolucija o poreskim pitanjima i troškovima već dugo onemogućava dogovor lidera u Vašingtonu, pri čemu se demokratske kolege predsednika Obame uglavnom zalažu za povećanje poreza bogatašima, kojim bi se finansirale povlastice za penzionere i siromašne. Zakonodavci iz Republikanske stranke se nepokolebljivo protive bilo kakvom povećanju poreza. Pregovarači iz Kongresa i Bele kuće se takođe razmimoilaze u drugim važnim pitanjima, kao što su povlastice za nezaposlene, porez na vredniju nasleđenu imovinu i moguće smanjenje zarada lekara koji leče starije Amerikance.\nČak i ako Senat sa demokratskom većinom glasa za kompromisni sporazum, morao bi da ga usvoji i Predstavnički dom koji kontrolišu republikanci. Prema tome, usvajanje zakonskog predloga o porezu i troškovima je i dalje veoma neizvesno. Ipak, moguće je da se Kongres dogovori o kompromisu, koji bi predsednik mogao sutra da potpiše, čime bi se izbeglo automatsko povećanje poreza gotovo svim Amerikancima koje stupa na snagu u utorak.\nPredsednik Barak Obama je prethodno apelovao na Kongres da spreči oštro povećanje poreza većini zaposlenih Amerikanaca i smanjenje troškova administracije koji bi mogli da gurnu zemlju u još jednu recesiju. Obama je u intervjuu za televizijsku mrežu NBC rekao da zakonodavci moraju brzo da reaguju, da bi poreske stope ostale na sadašnjem nivou za sve sem onih sa najvećim prihodima, odnosno da se prvog dana Nove godine ne vrate na daleko viši nivo određen tokom 90-ih godina prošlog veka. On je naglasio da bi se takvim zakonskim dokumentom izbegao najgori ekonomski ishod za zemlju, a da bi narednih nedelja moglo da se pregovara o smanjenju hroničnih budžetskih deficita i rastu nacionalnog duga, odnosno načinu povećanja broja radnih mesta.\nObama je rekao i da njegovi republikanski suparnici u Kongresu teško prihvataju bilo kakvo povećanje poreza, čak i za najbogatija domaćinstva, kao što su ona koja zarađuju 250 i više hiljada dolara godišnje, kakvih je među američkim poreskim obveznicima oko 2 odsto. Predsednik većinski republikanskog Predstavničkog doma Džon Bejner, okrivljuje predsednika za celu situaciju i ističe da Obama nije voljan da prihvati dovoljno velika smanjenja troškova.\nAli čak i ako se sporazum i postigne, on po svemu sudeći neće povećati granicu zaduživanja američke administracije koja sada iznosi 16 hiljada i 400 milijardi dolara.Sekretar za finansije Timoti Gajtner je izjavio da će ta granica zaduživanja biti dostignuta sutra i najavio da će funkcioneri njegovog sekretarijata preduzeti zakonske „izvanredne mere“, da bi se izbegao stečaj.\nOčekuje se da Kongres i Bela kuća narednih meseci pregovaraju o novoj granici zaduženja, premda se očekuje da će i to izazvati žučnu raspravu o finansijskim prioritetima Vašingtona.


Novinarka 'Danasa': Ne očekujem reakciju države, već odbranu radikala Šešelja\nIzvor: Radio 021, 16.Jul.2019, 19:53\nNovinarka "Danasa": Ne očekujem reakciju države, već odbranu radikala Šešelja\nNovinarka lista Danas Snežana Čongradin rekla je da nije iznenađena uvredama i pretnjama koje je joj je danas u Skupštini Srbije uputio Vojislav Šešelj i dodala da ne očekuje reakciju države, već odbranu radikala Šešelja.\n"Jeste gadno kad te proziva Šešelj, ali dobra strana priče je što na ovaj način teme koje su namerno cenzurisane od strane državnog aparata izlaze u javnost", rekla je Čongradin za Fonet.\nOna je izjavila da u Danasu radi >> Pročitaj celu vest na sajtu Radio 021 << već 16 godina i da je i ranije dobijala pretnje putem društvenih mreža. Na pitanje da li je uplašena za svoju bezbednost, novinarka Danasa je rekla da se plaši u istoj meri za sebe kao i za druge kolege.\nČongradin je ocenila da postoje i ozbiljnije pretnje upućene novinarima.\nOna ne očekuje reakciju države, ali smatra da će Vučić ukoliko dobije preporuku od "evropskih prijatelja" osuditi Šešeljevo ponašanje, mada, kako je ocenila, malo se toga u političkom životu Srbije dešava mimo volje predsednika države. Čongradin je poručila da je Šešeljevo vređanje neće sprečiti da otvara "cenzurisane teme", kao što je genocid u Srebrenici i da nema nameru da menja posao.\nRedakcija lista Danas saopštila je da je "zgrožena primitivnim napadom" narodnog poslanika Vojislava Šešelja na novinarku tog lista Snežanu Čongradin sa govornice Doma Narodne skupštine, dodavši da je posebno šokirana pretnjama koje joj je uputio, pozivajući nadležne organe da reaguju.\nPretnje i uvrede Šešelja osudili su i UNS, NUNS, Inicijativa mladih, Žene u crnom, LSV, DS.\nB92: Poslanici: Fijat, Srebrenica, Makron


Nike Mercurial Superfly 8 Club su kopačke za fudbal. Second skin tehnologija donosi izuzetnu udobnost, tako da ćete ove kopačke osjećati kao drugu kožu. Sintetički materijali od kojih je izrađeno gornjište omogućavaju vam da svoj talenat i kreativnost pokažete u punoj brzini. Dinamic-Fit tehnologija štiti zglob i dodatno zaključava stopalo. Ove kopačke su stvorene za fudbal i majstorije na terrenu. Napravljene su da svoje fudbalsko umijeće pokažete na travnatim terenima. Igrajmo fudbal, volimo fudbal.


Turska klinika "Acibadem" otvorila predstavništvo u Podgorici - AKOS\nHome > Ekonomija > Turska klinika “Acibadem” otvorila predstavništvo u Podgorici\nTurska klinika “Acibadem”, otvorila je danas svoje predstavništvo u Podgorici, javlja Anadolu Agency.\nNa svečanosti, kojoj su između ostalih prisustvovali direktor Fonda za zdravstveno osiguranje Crne Gore Kenan Hrapović i regionalna direktorka “Acibadema” Severcan Eralp, saopšteno je da klinika “Acibedem” od aprila 2013. godine sarađuje s crnogorskim Fondom za zdravstveno osiguranje.\nZahvaljujući Ugovoru o saradnji, koju je crnogorski zdravstveni Fond potpisao s ovom klinikom, do sada je pomoć u ovoj grupaciji koja obuhvata 19 opštih bolnica i 13 domova zdravlja, potražilo više od 300 pacijenata iz Crne Gore, a otvaranjem predstavništva u Podgorici, očekuje se da će taj broj biti i veći.\nZahvaljujući novootvorenom predstavništvu ove turske klinike, svi zainteresovani građani Crne Gore biće u prilici da lakše i brže dođu do željene informacije, kao i da saznaju sve neophodne detalje o mogućnostima liječanja u Turskoj.\n“Predstavništvo za sve pacijente organizuje odlazak u Tursku, rezerviše avio karte, organizuje doček na aerodromu. Da bi olakšali komunikaciju, obezbijeđena je i usluga prevodioca tokom boravka u bolnici. Preko predstavništva, pacijenti ostaju u kontaktu s ljekarom i poslije izlaska iz bolnice”, istakla je Severcan Eralp, regionalna direktorica “Acibadema”, napominjući da je novootvorena kancelarija u Podgorici deveta u regionu, koju otvara klinika “Acibadem”.\nDirektor Fonda za zdravstveno osiguranje Crne Gore Kenan Hrapović kazao je da neće govoriti o kvalitetu usluga koje pruža klinika “Acibadem”, već da to mogu učiniti građani Crne Gore koji redovno idu na liječenje na ovoj klinici.\n“Oni su najbolji pokazatelj, i oni nam svakodnevno potvrđuju da su zdravstvene usluge na najvećem mogućem nivou. Što se tiče ekonomskog dijela, moram reći da se od trenutka potpisivanja ugovora, jedino ta kategorija promijenila, naravno u pozitivnom smislu za Fond za zdravstveno osiguranje Crne Gore, jer su cijene niže”, kazao je Hrapović.\nKlinika “Acibadem”, sa sjedištem u Turskoj, bavi se liječenjem tumora “gama nožem” ili “syber nožem”, ali je prepoznata i po transplatacijama jetre, bubrega i koštane srži, onkološkoj ginekologiji, kompleksnoj neurohirurgiji, robotskoj hirurgiji, kardiohirurgiji i uspješnim vantjelesnim oplodnjama.


Jedan od najskupljih Srba u istoriji da časti, duplo veća plata! - Sportske.net\nJedan od najskupljih Srba u istoriji da časti, duplo veća plata!\nSada će biti jedan od najplaćenijih u klubu...\nPep želi još jednog Španca u Mančesteru!Napoli ostaje bez defanzivca, seli su u Rim?De Laurentis u problemu, Poljak traži povišicu!Italijanski velikani stali u red za čudo iz Norveške!Agent Albanca potvrdio, sledi selidba iz Napolija\nNikola Maksimović ostaje u Napoliju.\nNaime, prema informacijama "Il Matina", srpski štoper će produžiti ugovor sa Vezuvijanima.\nPodsetimo, stigao je iz Torina za 28 miliona evra što ga čini jednim od najskupljih srpskih igrača u istoriji, ali godišnja plata nije bila baš u skladu sa visinom transfera.\nNaime, Maksimović je zarađivao oko 1.2 miliona evra.\nBivši štoper Zvezde i reprezentativac Srbije će uz produžetak ugovora dobiti i duplo veću platu, njegova godišnja primanja iznosiće oko 2.5 miliona evra.\nSada će biti jedan od bolje plaćenih igrača, od njega imaju više Kulibali koji zarađuje 6 miliona, Insinje ima nešto manje od 5, Mertens 4, Kaljehon 3, a Maksimović će imati platu koju prima i Poljak Arek Milik.


Bosanski Forum - BOLCHAT - Balkanski Forum • Mihajlovic odstranio Ljajica zbog himne "Boze pravde"\nMihajlovic odstranio Ljajica zbog himne "Boze pravde"\nPostano: 29 Maj 2012 10:38\nSelektor Srbije, Siniša Mihajlović, odstranio je Adema Ljajića iz reprezentacije jer nije hteo da peva himnu. U zvaničnom saopštenju FSS ističe se da je Ljajić prekršio sporazum o ponašanju koji je doneo Siniša Mihajlović kada je stupio na mesto selektora.\nSporazumom se, između ostalog, predviđa da je svaki igrač reprezentacije Srbije u obavezi da peva himnu, a obzirom da Ljajić to nije uradio pre meča protiv Španije, prvi stručnjak "orlova" je nakon utakmice održao sastanak sa fudbalerom.\nAdem je rekao selektoru da nije pevao himnu iz ličnih razloga i da ne namerava ni ubuduće to da čini. Pošto je prvotimac "ljubičastih" sporazum o ponašanju potpisao pa ga prekršio, Mihajlović je bio prinuđen da igrača odstrani iz nacionalnog tima.\nU saopštenju FSS se navodi da Ljajiću nisu zatvorena vrata nacionalnog tima za naredne akcije, ali da će biti ponovo pozvan samo ukoliko promeni lični stav i popravi igru i formu.\nRe: Mihajlovic odstranio Ljajica zbog himne "Boze pravde"\nPostano: 03 Avg 2012 21:22\nKoja je to budaletina Mihajlovic, ma koji je to komad nacionalisticke govedine\nKome je vazno sto ne pjeva himnu.....eto imali smo priliku pratiti evropsko prvenstvo i puno igraca razlicitih selekcija nije pjevalo svoju himnu\nJesu li bili manje patrioti?\nUostalom ni srbijanska himna nije za svakoga osim za pravoslavce a zaboravlja se da u Srbiji ne zive samo oni koji su pravoslavne vjere\nPostano: 27 Nov 2012 20:19\nbas sam gledao na pinkuposlje izbacivanja LJAJICA sto nije pjevao Himnu,97 ispitanih nisu znali himnu Srbije,uostalom ta nova himna je poznatna cetnicka pjesmakoja je komponovana u Himni....svaka cas Ljajicu !!!!


Kontakt osobe za dobro upravljanje posetile Nacionalnu akademiju za javnu upravu\nProgram Swiss PRO organizovao je za kontakt osobe za dobro upravljanje iz 46 lokalnih samouprava posetu Nacionalnoj akademiji za javnu upravu, koja je održana 14. decembra 2021. godine.\nPredstavnici i predstavnice 46 lokalnih samouprava, koji su uz podršku Vlade Švajcarske kroz program Swiss PRO uspešno završili obuku za primenu principa dobrog upravljanja i trening za trenere, posetili su NAJU kako bi saznali više o ovoj važnoj nacionalnoj instituciji i informisali se o mogućnostima daljeg profesionalnog usavršavanja i procesu akreditacije za trenere.\n„Dobro upravljanje je tema kojoj Nacionalna akademija posvećuje posebnu pažnju jer je upravo ona ključni faktor sistema javne uprave bez kog je ceo proces njene modernizacije obesmišljen“, istakao je tokom uvodnog obraćanja v.d. direktora Dejan Miletić i naglasio značaj kontinuiranog usavršavanja zaposlenih u javnoj upravi.\nDve grupe polaznika obuka koje je organizovao program Swiss PRO predstavljaju važan resurs za savetovanje o principima dobrog upravljanja i pouzdan kapital lokalnih samouprava za unapređenje odgovornosti i otvorenosti prema građanima, navela je Ana Nedeljković Belja, nacionalna menadžerka programa Swiss PRO.\n„Naše kolege i koleginice iz lokalnih samouprava pokazali su veliku spremnost za daljim stručnim usavršavanjem, što govori u prilog tome da ovakav vid intervencije, koja podrazumeva ulaganje u ljudske resurse, predstavlja ključ za reformske procese i promene načina rada i praksi u lokalnoj administraciji”, ocenila je Nedeljković Belja.\nDetaljne informacije o mogućnostima za dalji razvoj trenerskih kompetencija u okviru NAJU predstavila je pomoćnica direktrora Snežana Antonijević, dok je kriterijume i kompletan proces akreditacije predstavio pomoćnik direktora Dejan Raketić. Kontakt osobe za dobro upravljanje iskoristile su posetu da postave brojna pitanja, a tokom razgovora sa predstavnicima NAJU predloženo je više potencijalnih tema za stručno usavršavanje zaposlenih u lokalnim samoupravama.\nNakon posete NAJU, program Swiss PRO organizovao je svečani događaj na kome su dodeljeni sertifikati za uspešan završetak obuke za dobro upravljanje i pohađanje treninga za trenere.


Priznavanje diploma podstaklo profesionalne nade na Kosovu i u Srbiji (SETimes.com)\nPriznavanje diploma podstaklo profesionalne nade na Kosovu i u Srbiji 09/08/2012\nStudenti su u julu dobili prve diplome koje je overila Evropska asocijacija univerziteta.\nSafet Kabašaj za Southeast European Times iz Prištione -- 9.8.2012. Potvrdom Evropske asocijacije univerziteta rešeno je priznavanje diploma kosovskih studenata u Srbiji i obrnuto. [Lora Hasani/SETimes]\nVlade Kosova i Srbije postigle su sporazum prema kojem se univerzitetske diplome koje overi Evropska asocijacija univerziteta priznaju u obe zemlje, čime se tržište za diplomce i one koji traže posao proširuje. Sporazum iz jula 2011. postignut je nakon dijaloga, u kojem je posredovala EU, o uzajamnom priznavanju diploma koje izdaju njihovi univerziteti. Prve 74 diplome dodeljene su kosovskim studentima 19. jula, kada ih je Asocijacija overila, a nakon što ih je razmotrio ekspertski panel koji je potvrdio kvalitet obrazovanja studenata. Aranžman je pozdravljen u oblastima kao što je Preševska dolina, na jugu Srbije, odakle mnogi albanski studenti studiraju u Prištini, ali su njihove diplome bile ignorisane u njihovoj zemlji. „Zamislite kako se neko oseća kada u ruci ima univerzitetsku diplomu, ali ne može da je koristi u zemlji u kojoj živi“, rekao je Amir Redžepi, student medicine koji je završio svoje studije u Prištini prošle godine. Njegova diploma je jedna od onih koje su bile overene prošlog meseca . „Kada god bih pokušao da se prijavim na birou za zapošljavanje, oni su mi nudili da se prijavim kao da imam završenu samo srednju školu.“\nSamuel Žbogar, šef kancelarije EU na Kosovu, rekao je da je sporazum rešenje za studente u obe zemlje kojima nisu bila dostupna tržišta rada. Trenutno podaci govore da nezaposlenost u Srbiji iznosi 28 odsto, a na Kosovu 45 odsto. Slični tekstoviLoading\nZvaničnici se takođe nadaju da će sporazum dovesti do sličnih obrazovnih standarda u regionu. „[Evropska asocijacija univerziteta pristala je da pomogne u procesu izdavanja potvrda jer to ide u korist univerzitetima i njihovim studentima u regionu i potpuno je u skladu sa misijom i mandatom EU na polju promovisanja koherentnog evropskog visokog obrazovanja i istraživanja“, rekla je Lesli Vilson, generalni sekretar Asocijacije. Nazmi Mehmeti iz Preševske doline takođe je diplomirao medicinu i optimista je da će pronaći posao u Srbiji sada kada je njegova diploma priznata. „Postoji nada da sprovođenje sporazuma o diplomama neće naići na antagonizam u Srbiji, jer smo iscrpljeni od borbe oko osnovnih ljudskih prava“, rekao je Mehmeti za SETimes.


Akreditacija Informacionih tehnologija i sistema - Užicka Republika Press\nOdlukom Vlade Srbije Akademija strukovnih studija Zapadna Srbija osnovana je u septembru prošle godine, čime su objedinjene dve visokoškolske institucije, bivše Visoka škole strukovnih studija Užice i Visoka poslovne škole iz Valjeva. Užice je izabrano da bude sedište ova dva odseka. Tokom ovogodišnjeg upisa i pored aktuelne epidemije korona virusa na Akademiju je upisano 250 studenata na devet studijskih programa.\nOdsek Užice ima 507 studenata na osnovnim strukovnim studijama, dok odsek Valjevo ima preko 200 studenata.\nPored osnovnih studija, u Užicu ima 50 akreditovanih studenata na Master studijama, na smeru bezbednost i zdravlje na radu, i poslovna ekonomija i menadžment. Kada je u pitanju Valjevo to su smerovi poslovna ekonomija i menadžment, istakla je predsednica Akademije Ljubica Diković, koja je na ovu funkciju imenovana krajem avgusta odlukom Saveta Akademije na period od tri godine.\nOna je najavila da će u Užicu će do sledeće akademske godine biti otvoren akreditovani studijski program Informacione tehnologije i sistemi u saradnji sa fakultetom Tehničkih nauka u Novom Sadu.\n“Veoma retka situacija je da strukovna škola bude udružena sa akademskim studijama i smatramo da će tom akreditacijom budući studenti dobiti novi kvalitet, dolaskom kvalitetnih profesora u naš grad. Kada svemu tome dodamo da je u Užicu oformljen i Start up centar za informacione tehnologije, sve zajedno je odlična prilika za mlade informatičare da započnu sopstveni biznis“, zaključila je Ljubica Diković.


Vesti online / Sport / Fudbal / Na klupi Gane ponovo Srbin?\nNa klupi Gane ponovo Srbin?\nFudbalski savez Gane oduševljen, načinom rada i uspesima koje su u poslednje vreme u ovoj afričkoj reprezentaciji ostvarivali srpski stručnjaci, razmišlja da mesto selektora ponudi još jednom treneru iz naše zemlje.\nPrvo je na klupi Gane zapažene rezultate ostvario Ratomir Dujković, a posle njega je još uspešniji bio Milovan Rajevac koji je sa "crnim zvezdama" izborio istorijski plasman u četvrtfinale Svetskog prvenstva u Južnoj Afici. Čelnici Gane želeli su po svaku cenu da zadrže Rajevca, ali je on ipak odlučio da prihvati novčano mnogo veću ponudu ekipa Al Ahl.\nDnevni list "Sport" piše da su čelnici FS Gane spremni su da odgovornu poziciju provere i trećem Srbinu, Goranu Stevanoviću. Bivši trener Partizana prvi je kandidat za naslednika Rajevca i pregovori su u toku. Nezvanične informacije kazuju da je moguće da na klupu Gane sedne i Vladimir Vermezović, sada trener južnoafričkog Kajzer Čifsa.


Vučić: Imaćemo oružja da niko ne pomisli da nas napadne | Vestinet.rs\nPočetna TEMA DANA\tVučić: Imaćemo oružja da niko ne pomisli da nas napadne\nPremijer Srbije Aleksandar Vučić obratio se danas novinarima pred odlazak u Brisel, i povodom godinu i po dana Vlade. On je istakao da Srbija neće podizati zidove prema susedima, da vodi miroljubivu politiku i da je zadovoljan zbog dijaloga sa Prištinom.\nPremijer se osvrnuo i na optužbe sa kojima se suočava gradonačelnik Beograda Siniša Mali.\n– Imamo četiri osnovna cilja, prvi je politička stabilnost, u odnosu na celu situaciju u Evropi i svetu, dok je druga tačka borba sa bankrotom i zaustavljanje ekonomske propasti Srbije i sprečavanje ekonomske propasti naše zemlje nakon godina neodgovog ponašanja – reči su kojima je premijer Aleksandar Vučić počeo konferenciju za štampu u Vladi Srbije.\n– Napredovali smo, počeli smo da radimo, bolje je ali nije dovoljno dobro – rekao je premijer istakavši da se „samo nesposobni dokazuju u sukobu, a jaki kroz mir, stabilnost i rad“.\n– Moramo da pokrenemo preduzeća, važni su razgovori sa ruskom stranom koji slede. Za neki dan dobijamo izveštaj. Naš napredak je veliki, da još poboljšamo situaciju, nećemo biti zadovoljini dok Srbija ne bude među prvih 30, 40 zemalja sveta – rekao je Vučić.\n– Svi mogu da kibicuju, debatuju a neko mora da donosi odluke na dnevnom niovou. Mi moramo da donosimo odluke na dnevnom nivou, koje se tiču našeg odnosa sa Prištinom, ekonomske situacije, zakona o radu.\nZadovoljan sam brojem teških i hrabrih odluka koje smo morali da donesemo, a one su dovele do toga da Srbija postane jedna od najuglediniji zemalja u regionu – rekao je Vučić.\n„Srbija neće podizati zid“\nKako je rekao, poslata su suprotstavljena rešenja različitih zemalja sa Balkana i mi se prilično slažemo sa Hrvatskim, a i oni sa našim, a u potpunosti se slažemo sa onima koje je prosledila Bugarska.\nOn je dodao da se nada da će biti nađeno zajedničko rešenje, da svi vide šta se dešava u regionu, ali i među članicama EU , a u celoj toj situaciji Srbija je uspelasd da sačuva stabilnost.\n„Imaćemo teške razgovore, nikome prijatne…Nadam se sveobuhvatnom rešenju. U te razgovore ne ulazimo sa ostrašćenošću, niti se plašimo svoje odgovornosti… Ono čega se plašimo je destabilizacija regiona i to nema veze sa ovim sastankom i to me brine“ rekao je Vučić.\nOn je dodao i da smo do sada dobili pomoć u vrednosti svega od 560.000 evra…\n– Od svojih obaveza i odgovornosti ne bežimo, a to ću reći i na današnjem sastanku. Srbija neće da preuzme svu odgovornost za probleme u regionu. U migrantskoj krizi su nam dali para kao za jednu seosku svadbu u blizini Šapca – rekao je on, dodajući da su se oni koji su taj novac dali „za svaki dinar naslikali“.\nSrbija vodi miroljubivu politiku prema susedima\n„Zadovoljan sam što je Srbija vodila politiku dijaloga sa Prištinom, miroljubivu politiku prema susedima. Smatramo da Vlada ne sme da bude Vlada sukoba. Vlade postoje da bi probleme rešavali“, rekao je Vučić na konferenciji za novinare u Beogradu.\n„Poluhisterija vlada u celoj Evropi“\nPremijer nije želeo da komentariše sinoćnje događaje u Podgorici.\nPrema njegovim rečima, poluhisterija vlada u celoj Evropi.\n„Pogledajte šta se dešava oko nas. Mislite da će posle ovokvih odluka biti velike stabilnosti u Makedoniji, Crnoj Gori, u Prištini… U Prištini ‘piju’ suzavac kao što ja pijem vodu.\nPogledajte kako se to odrzava na odnose Hrvatske i Slovenije, ili Hrvatske i Mađarske. MIslite da je u Bosni situacija idealna – pa nije. Treba da uspemo naš brod kroz to da provučemo“, rekao je Vučić.\n„Srbija posle Vučića biće bolja od Srbije pre Vučića“\nPremijer Aleksandar Vučić izjavio je danas da građani znaju da će „Srbija posle Vučića biti mnogo bolja nego Srbija pre Vučića“.\n„To građani koji imaju korektan i pošten odnos, oni koji hoće da vide, a ne oni koji žmure i sebe vraćaju u devedesete, jer samo tako mogu politički da prežive, nedvosmisleno i vide“, rekao je Vučić na konferenciji za novinare.\nOn je tako odgovorio na molbu da prokomentariše najavu potpredsednika DS Borislava Stefanovića da će objaviti knjigu o Srbiji posle Vučića.\n„Možda, nekada, ako budem imao vremena kao stranački funkcioner da se tim velikim i uspešnim ljudima pozabavim“, rekao je Vučić.Premijer Srbije Aleksandar Vučić izjavio je danas da poštuje odluku Vojno disciplinskog suda, ali da za njega generali Ranko Živak i Predrag Bandić nisu krivi.\n„Treba da uspemo da naš brod provučemo kroz takvu situaciju i ja se bavim time kako da se suočimo sa svim tim izazovima i da u svemu tome imamo što više. Kad budemo uplovili u mirnu luku, videćemo“, rekao je Vučić novinarima u Beogradu.\n„Mi na izbore ne idemo ne zato što se plašimo rezultata, već i o tome i o rekonstukciji ne razmislsjamo zato što se bavimo rešavanjem problema običnih ljudi“, rekao je Vučić.\n„Potrudićemo se da imamo dovoljno naoružanja“\nPremijer je na konferenciji najavio i put u Moskvu u ponedeljak, gde će se zadržati tri dana.\n– Ne smemo da narušimo odnos snaga u region, to ne znači da nećemo da radimo ništa. Da oružje bude proizvedeno u Srbiji, loše je stanje sa helikopterima, tražićemo pomoć od Rusije na tu temu.\nBavićemo se kupovinom od Rusa i Nemaca, ali će se većina proizvoditi ovde. Mi smo mala zemlja, ali ćemo se potruditi da imamo dovoljno naoružanja da bismo mogli da se odbranimo od mogućih napada i zaštitimo našu zemlju.\nVučić je dodao da, međutim, kada pravimo haubicu „Noru“ mora da se uzme Kamazova šasija, jer ona može da nosi više od 35 tona, što je jedan od razloga i osnova da o tome razgovaramo sa Rusima, drugi je top 242 koji stavljamo na kupolu borbeno vozilo „Lazar“.\nPremijer je rekao da smo već naručili dva transportna helikoptera, ali da ćemo morati i počeli smo, da razmiljamo i o borbenim helikopterima „jer su neki u okruženju dobili 16 Kiova helikoptera“.\n„Moramo da razmišljamo i o odgovorima na balističke rakete, ne želeći sukob nigde i nikada i ni sa kim ali jednostavno moramo da budemo spremni i da znamo da Srbija ima tu vrstu odvraćajuće snage za svakoga ko bi pomislio da je Srbija lak plen“ rekao je Vučić.\nPremijer se susreo sa novinarima neposredno pred put u Brisel, na samit, koji je predsednik Evropske komisije Žan Klod Junker sazvao kako bi se grupa lidera EU dogovorila o kratkoročnim merama za rešavanje krize migranata na Zapadnom Balkanu.\nOsim šefova država i vlada Grčke, Rumunije, Bugarske, Makedonije, Srbije, Hrvatske, Slovenije, Mađarske, Austrije i Nemačke, na samitu će učetvovati najviši funkcioneri EU – predsednici Evropskog saveta, Komisije i Parlamenta, kao i visoki komesar za izbeglice Ujedinjenih nacija Antonija Gutereša.\nShinas je novinarima u sedištu Evropske komisije rekao da se očekuje da se samit, koji je sazvao predsednik EK Žan-Klod Junker, završi usvajanjem zajedničke deklaracije o rešavanju migrantske krize.\nAleksandar VučićdogovorgradonačelnikhelikopterijednostavnokomentarikonferencijiMinistar spoljnih poslovanačelniknapadnenapredovalinesposobninovinarimaodgovornostoružjepitanjeponedeljakproblemraketerazgovoraSiniša MalistabilnostusvajanjevestiVlada SrbijevojnoVuciczadovoljanŽan-Klod Junkerzaustavljanje


Izborna tišina u Italiji - Radio Televizija Novi Pazar\nSeptember 19, 2020 Selma Ljajic 157 Views\nPolitikolog i istoričar prof. Alesandro Kampi kaze da će ovi regionalni izbori biti u znaku “teskobe, ogorčenosti i zabrinutosti birača, i u situaciji kada je umerena politika ustupila mesto onoj gde je sve ili crno ili belo”. Na ishod regionalnih izbora sigurno će uticati koliko su regionalni političari bili uspešni u sprovođenju zaštitnih mera u vreme pandemije Covida19, ekonomska kriza kroz koju Italija prolazi i rastuća potreba socijalne zaštite.\nNa primer, time se moze objasniti rast sledbenika desničarske stranke “Frateli d”Italija”, čiji je lider Dzorzda Meloni.\nSestrinskoj stranci “Liga”, u finišu pred izbore, veliku štetu naneo je finansijski skandal, nestali su milioni evra, a u skandal su umešani glavne stranačke računovođe.\nTu je stranka “Frateli D””Italija”, Dzordze Meloni ozbiljan protiv kandidat, ali ni tu, kao i u drugim regijama gde se glasa, tačne prognoze nije zahvalno praviti.\n← Evropska komisija za lijekove odobrila upotrebu deksametazona za liječenje COVID-19\nPartizan sigurniji u završnicama setova →


8 Avg 2020 - 10:30 Vesti Link\nDok je na evropskom tržištu i dalje neprikosnoven produkt nemačke auto-industrije, zvanje najtraženijeg modela na svetu u prvoj polovini 2020. poneo je jedan Japanac. Najprodavaniji model u svetu u prvih šest meseci 2020. je Toyota Corolla.\nU godini koja je zavila u crno automobilsku industriju, japanski proizvođač je ipak uspeo da zadrži dobar deo klijentele koja kupuje kompaktna vozila. Naime, u periodu januar-jun širom sveta je isporučeno 502.949 primeraka modela Corolla, uz relativno mali pad prodaje na godišnjem nivou (u odnosu na neke konkurenete), koji je iznosio 15,4%.\nPrema podacima koje je objavio specijalizovani sajt focus2move.com, drugi najtraženiji automobila na svetu u prvoj polovini 2020. bio je kamionet Ford F-series (434.791 prodatih vozila, pad od 19,3%), dok je treća još jedna Toyota, model RAV4 (425.800 primeraka; -4,4%). Slede Honda Civic na 4. mestu (305.803; -26,2%), te Chevrolet Silverado na 5. poziciji (294.263; +2.3%).


Darko Nikolić , Jelena Medić\n"PIONIR" OVU BUKU NE PAMTI! Nadjačavanje himne Evrolige je NIŠTA naspram euforije posle trojke Brauna za Zvezdin trijumf! /VIDEO/\nViše nego ubedljivo izgubio je Fenerbahče našeg trofejnog trenera Željka Obradovića meč 25. kola Evrolige od madridskog Reala (65:94), ali je i pored toga naišao na neverovatnu reakciju domaće publike. Ništa manje emotivno nije bilo ni obraćanje čuvenog stratega.\nČelnici Evrolige će u sredu ujutru zasedati i pokušati da donesu odluku o ishodu sezone zaustavljene zbog pandemije korona virusa.\nLorenzo Braun je novi rekorder Crvene zvezde u Evroligi! Sa 34 poena Amerikanac je preskočio na listi najboljih Luku Mitrovića koji je imao 30 poena u jednoj evroligaškoj utakmici.\nKošarkaši Crvene zvezde otputovali su u Italiju na megdan Milanu u 12. kolu Evrolige. Oni su u sredu u ranim poslepodnevnim časovima odradili trening u hali „Pionir”, a potom uveče odleteli za Milano.\nAmerički tandem je u lekciji Makabiju (92:76) odigrao kombinovano jednu od najboljih utakmica u crveno-belom dresu. Bili Beron je utakmicu završio sa 22 poena, a isti broj ubacio je i Kevin Panter, pa i ne čudi njihovo zadovoljstvo.\nPo mnogim ocenama Nikola Mirotić je možda i najkvalitetniji igrač Evrolige u ovom momentu. Ipak, kroz čitavu karijeru su njegovi postupci van parketa privlačili više pažnje na Balkanu nego ono što uradi na parketu. Rođeni Podgoričanin je u više navrata navukao gnev navijača na sebe, ali kad se sve sabere i oduzme činjenica je da su se mnogi ogrešili što su olako osudili Mirotića:\nKošarkašku Evropu prodrmala je vest koju su lansirali turski mediji.\nNakon što je Fenerbahče izgubio maltene dobijen meč od Žalgirisa, i time pao na pretposlednju poziciju Evrolige posle šest odigranih kola, trener turskog giganta Željko Obradović je tešio svoje igrače.\nUŽIVO, MLADOST - ZVEZDA Mirno u Lučanima, crveno-beli NE USPEVAJU da probiju čvrst bedem domaćina


Kremlj: Saradnja bi pomogla u borbi protiv sajber-pretnji, ali SAD je odbijaju - Sputnjik Srbija\n06:27 21 Jun 2021\nKremlj: Saradnja bi pomogla u borbi protiv sajber-pretnji, ali SAD je odbijaju\n11:57 11.05.2021 (osveženo 12:16 11.05.2021) Preuzmite kraći link\nMeđunarodna saradnja mogla bi da pomogne u borbi protiv sajber-kriminala, ali, nažalost, Sjedinjene Američke Države to odbijaju, izjavio je portparol Kremlja Dmitrij Peskov.\nKomentarišući situaciju sa sajber-napadom na američku kompaniju „Kolonijal pajplajn“, Peskov je naglasio da Rusija nije imala nikakve veze sa hakerskim napadima i da su sve takve optužbe neprihvatljive.\n„I dalje možemo samo da žalimo što Sjedinjene Američke Države odbijaju bilo kakvu saradnju sa nama na suzbijanju sajber-pretnji. Verujemo da bi takva saradnja – i međunarodna i bilateralna – zaista mogla da pomogne u zajedničkoj borbi protiv ove pošasti, protiv sajber-kriminala“, istakao je Peskov.\nAmerički Federalni istražni biro (FBI) potvrdio je u ponedeljak da je na najvećeg naftnog operatera u zemlji, „Kolonijal pajplajn“ izvršen napad pomoću malver programa „Dark sajd“. FBI je saopštio da nastavlja istragu napada na kompaniju. Američki mediji povezali su sajber-grupu, koja je optužena za hakovanje, sa Rusijom. Američki predsednik Džo Bajden rekao da se organizatori hakovanja naftne kompanije mogu nalaziti u Rusiji, mada nema dokaza da je u njih umešana ruska država.\nSAD, sajber-pretnje, Rusija


Energyobserver - SRBIJA / POLITIKA / VUČIĆ: SRBIJA S KINOM RAZVIJA SVEOBUHVATNU STRATEŠKU SARADNJU U SVIM OBLASTIMA\nSRBIJA / POLITIKA / VUČIĆ: SRBIJA S KINOM RAZVIJA SVEOBUHVATNU STRATEŠKU SARADNJU U SVIM OBLASTIMA\n"Mi sa Kinezima razvijamo sveobuhvatnu stratešku saradnju u svim oblastima. Počeli smo da gradimo partnerstvo kroz bilateralne infrastrukturne projekte, u izgradnji dela Koridora 11, ali danas Kinezi od svih zemalja Jugoistočne Evrope najviše ulažu u Srbiju, pre svega u svoje fabrike", rekao je Vučić novinarima prvog dana posete Pekingu.\n"Naša saradnja sa Kinezima je takva da je ona potvrda čeličnog prijateljstva dve zemlje, mi smo od zemalja Jugoistočne Evrope prvi otvorili put ka Kini, to je ovde veoma poštovano", naveo je predsednik Srbije i dodao to isto kaže i u Кini, Vašingtonu, Moskvi i Briselu.\nVučić je rekao da će u narednih mesec dana biti potpisan ugovor o kreditu za prugu Subotica – Novi Sad. Kazao je da "Rusi odlično rade" deonicu Stara Pazova Novi Sad i da će zamoliti Kineze da ubrzaju radove na deonici Beograd Stara Pazova.\n"Želimo da tu vozovi idu 160 kilometara na sat, sa vozovima od 200 kilometara na sat Beograd Novi Sad Subotica i sa kargom koji će znatno da se uvećava podstičemo biznis u Srbiji i rasterećujemo autoputeve", rekao je Vučić i dodao da se prvi put u izgradnju metroa uključuju i Кinezi.\n"Moći ćete da računate da idete ka Skoplju, ka Grčkoj, ka moru bez metra koji nije autoput", rekao je Vučić.\nPredsednik Srbije Aleksandar Vučić izjavio je danas da je veoma zabrinut zbog odluke Centralne izborne komisije da odbije kandidature predstavnika Srpske liste za izbore za gradonačelnike četiri opštine na severu Kosova ocenivši to kao "brutalno ukidanje demokratije".\n"Veoma, veoma, veoma sam zabrinut zbog mere da se Srpskoj listi ne dozvoli da učestvuje na izborima. Mi smo potpisali Briselski sporazum... u tački sedam ili osam nam se nameće kao obaveza učešće na izborima po kosovskim zakonima, ali im sada smeta što Srpska lista pobedjuje", rekao je Vučić novinarima u Pekingu.\nVučić je dodao da je "uložen ogroman novac" kako bi se uništio ugled Srpske liste i kako bi se ona razorila, a Srbi odvojili od Beograda i Srbije. Prema njegovim rečima stranci su "napravili svoje medije na severu Kosova" kako bi vodili kampanju za kriminalizaciju severa Kosova i Srba na Kosovu.\n"Ali nisu uspeli, jer Srbi sve znaju, oni će biti uz svoj narod i državu. Videli su da im ni milioni dolara ne pomažu da promene volju srpskog naroda", dodao je.\nVučić je rekao i da su "Albanci mislili da Srbi neće želeti da učestvuju na izborima, a da sada, kada su Srbi rekli da će izaći i ponovo pobediti, žele da im zabrane izlazak samo zato što se njihova politika ne svidja Hašimu Tačiju, Ramušu Haradinaju ili Veseljiju".\nOcenivši da je to brutalno ukidanje demokratije Vučić je rekao da će sačekati da vidi "šta će mu neko reći u Berlinu tim povodom".\n"Neću da kažem na šta me to podseća, kada branite nekome da se kandiduje zato što vam se ne svidja njegova politika, iako ta politika nema u sebi ništa protivzakonito niti bilo šta čime bi narušavalo ljudska prava slobode ili bilo šta slično... To ću pitati i Merkelovu i Makrona. I sve ostale lidere ću to pitati, a to ću objasniti i predsednicima (Kine i Rusije) Siju i Putinu, mada sam siguran da su u saglasju sa nama", naveo je Vučić.\n"Uvek sam poštovao kancelarku Merkel i predsednika Makrona. Siguran sam da su pametniji od mene i da će nešto da smisle. Ja u ovom trenutku ne razumem kako i o čemu da razgovaram sa Prištinom", dodao je Vučić koji je rekao da će Kosovo biti jedna od ključnih tema i u njegovim susretima sa predsednicima Rusije i Kine, Vladimirom Putinom i Si Djinpingom. / BETA.RS\n24.04.2019 · SRBIJA / POLITIKA


Valjevo - Страница 382 од 408 - Sva najnovija dešavanja i vesti vezane za kolubarski okrug i grad Valjevo možete naći na jednom mestu.\nValjevo on 09 септембра 2016\nDa sačuvamo i promovišemo domaće proizvode\nPrepoznati važnost očuvanja domaćih proizvoda i obezbediti njihov plasman kroz trgovinske lance na tržište, kako bi u što većem obimu bili zastupljeni u maloprodajnim objektima i dostupni kupcima, biće zajednički zadatak domaćih trgovina u Valjevu i lokalne samouprave, ocenjeno je na sastanku koji je zamenik gradonačelnika mr Dragan Jeremić imao ...\nVoda poskupljuje za 15 odsto\nPoslednje povećanje cena bilo je u junu 2013.godine, a ako Skupština grada usvoji predlog “Vodovoda”, kubik vode koštaće 37,42 dinara, što će i dalje biti među najnižim cenama u Srbiji. Valjevu je među najnižim u Srbiji i iznosi 32,54 din po kubiku, Kruševcu 56,42 , Subotici 99,45 , Beogradu 79,52 dinara po metru kubnom. Valjevo ...\nValjevo on 08 септембра 2016\nDružina Dardaneli – Liga izuzetnih džentlmena na srpski način\n„Družina Dardaneli” naziv je hit strip-serijala autora Pavla Zelića i Dragana Paunovića, čija je promocija održana u Centru za kulturu. Organizatori i gosti večeri priredili su ljubiteljima ove crtačke umenosti jedan multumedijalan program, koji nije bio samo puko promovisanje, već su posetioci mogli da uživaju u zanimljivoj prezentaciji, predavanju, strip ...\nTuristička organizacija Valjevo: Divčibare pešačke staze\nPešačke ture i staze za pešačenje poslednjih godina prava su atrakcija u ovom kraju, tako da Divčibare po njima postaju sve poznatije. Pored toga, često tokom sezone postoje i organizovane pešačke ture, koje vode kroz staze Divčibara, tako da ukoliko ne volite da šetate sami, možete naći društvo, jer Divčibare ...\nUgašen KK Metalac?\nPriča o kojoj se sve glasnije šuška u kuloarima već mesecima unazad mogla bi u narednim danima da dobije tužni zaključak, posle čega će i na vrata kluba sa Kolubare biti stavljen katanac. Prema pisanju Sportskog žurnala, Metalcu preti gašenje zbog duga koji je 10. juna iznosio 220.000 evra! Tradicija duga ...\nNovi načelnik komunalne policije biće Milica Petković koja je na tom mestu zamenila Sinišu Djurića. Milica Petković je svojevremeno radila u Televiziji Valjevo , a potom je u Upravi grada od 2003. godine radila u službi informisanja. Petkovićeva je nakon toga premeštena u službu skupštinskih poslova, a od danas će ...\nZa proneveru 4 godine zatvora\nSlužbenik 'Čačanske banke' u filijali u Valjevu Nikola Madžarević pravosnažno je osuđen na četiri godine zatvora, jer je 2009. godine proneverio novac banke i prisvojio za sebe ukupno 2.6 miliona dinara i 7.000 evra, objavljeno je danas na sajtu Apelacionog suda u Beogradu. Istom odlukom od njega je oduzeta imovinska korist ...


20.02.2021 u 08:13\nOdškrinuta vrata „otvorenog neba”\nPosle postizanja produženja Sporazuma o smanjenju strateškog naoružanja (START 3), Rusija i SAD bi mogle da postignu dogovor o još jednom važnom sporazumu koji je pred krahom. Zvanična Moskva je polovinom prošlog meseca najavila da je spremna da obustavi proceduru za povlačenje iz Ugovora o otvorenom nebu nakon što su se SAD u novembru prošle godine povukle iz ovog ugovora po naredbi tadašnjeg predsednika Donalda Trampa. Američki državni sekretar Entoni Blinken najavio je da su SAD, uprkos nesuglasicama s Rusijom, spremne da traže nove načine jačanja strateške stabilnosti, pa bi vraćanje ovom sporazumu bilo jedan od dobrih pokazatelja. Iako Rusija predstavlja izazov za američke interese, Blinken smatra da SAD treba da rade na oba fronta. Zamenik ruskog ministra spoljnih poslova\n08.02.2021 u 11:20\nSvakog drugog putnika na beogradskom aerodromu prevezla Er Srbija\nEr Srbija je u januaru ove godine prevezla 53,2 odsto putnika na beogradskom aerodromu „Nikola Tesla”, saopštila je danas nacionalna aviokompanija. Er Srbija je tako povećala svoj tržišni udeo na beogradskom aerodromu, s obzirom da je u januaru 2020. prevezla 42 odsto putnika, a u januaru 2019. godine imala je 38,4 odsto prevezenih putnika. Direktor za komercijalu i strategiju u Er Srbiji Jirži Marek navodi da je Er Srbija i u uslovima pandemije korona virusa i smanjenja aviosaobraćaja uspela da na velikom broju ruta ostvari dobre rezultate popunjenosti putničke kabine. On je dodao da obustava letova Montenegro erlajnza nije u značajnoj meri uticala na rezultate Er Srbije, jer je ta kompanija imala svega oko četiri odsto tržišnog udela na beogradskom aerodromu u januaru 2020.\n26.01.2021 u 10:30\nU kokpitu „orla” (FOTO)\nNa aerodromu „Morava” i u širem rejonu Kraljeva u toku je redovna letačka obuka pripadnika 98. vazduhoplovne brigade na avionima tipa „orao” za potrebe održavanja trenaža za letenje u zimskim uslovima, saopštilo je Ministarstvo odbrane. Reč je o redovnoj obuci pilota i tehničkog sastava za realizaciju zadataka u uslovima kada magla, smanjena vidljivost, jednoličnost terena, te podizanje snežne zavese pri sletanju otežavaju letenje i realizaciju zadataka. Paralelno sa uvežbavanjem pilota vrši se i obuka tehničkog sastava svih specijalnosti u eskadrili. Tehnički sastav uvežbava već razrađene procedure u slučajevima niskih temperatura i tokom otežanih meteoroloških uslova. „Orao“ je lovac-bombarder namenjen za vazduhoplovnu vatrenu podršku jedinicama Kopnene vojske i dejstvo


Teže dovesti demokratiju nego državnost\nDaliborka Uljarević iz Centra za građansko obrazovanje za RSE komentariše najnoviji izvještaj Evropske komisije o napretku Crne Gore i između ostalog kaže da ponovljene ocjene o nedovoljnoj borbi protiv korupcije i kriminala mogu Crnu Goru pretvoriti u zemlju koja će dugo čekati na zeleno svijetlo za ulazak u evropsku porodicu.\nRSE: Osim što je generalno Crna Gora dobila dobre ocjene i ove godine, kao i u nekoliko prethodnih, ostale su gotovo nepromijenjene ocjene o nedovoljnoj borbi protiv korupcije i kriminala. Kako tumačite taj kontinuitet i ponavljanje istih ocjena u tom dijelu?\nUljarević: Mislim da se radi o ozbiljnom ukazivanju na nedostatak političke volje i posvećenosti da se uhvatimo u koštac sa tim problemima jer krajnje je neozbiljno, ako vam neko spočitava iz godine u godinu iste probleme, da se oni ne rješavaju, već naprotiv. Moj je utisak da oni eskaliraju i mi po prvi put to imamo eksplicitno kazano u samom izvještaju Evropske komisije, ma koliko ga na nekoj drugoj strani označavali kao generalno pozitivnim.\nRSE: Da li se Crnoj Gori zbog, kako piše u izvještaju, nedovoljne borbe protiv korupcije, sprema scenario kakav je imala Makedonija, da će, ukoliko ne riješi efikasnije ovo pitanje, dugo godina biti na čekanju za članstvo u Uniji?\nUljarević: Mislim da nam je već dovoljno jasno ukazano da jedan značajan dio tehničkih zahtjeva, ono što se odnosi na usvajanje zakona, uspostavljanju novih institucija i tako dalje, relativno dobro završavamo, ali da postoji jaz u primjeni takvih zakona, funkcionalnosti takvih institucija i da je činjenica da se to u ovom izvještaju na toliko mjesta podvlači, i da predstavlja jednu vrstu upozorenja da dalje ovako neće moći ići, da se mora ukazati na jedan održiv kurs reformi, koji se iz ovog izvještaja ne čita u slučaju Crne Gore. Ne bih isključila mogućnost da ćemo, nakon što pređemo u narednu tehničku fazu, u tom predvorju, čekati nešto duže dok se stvari u kući ne riješe na način koji odražava sadržinsko usvajanje evropskih principa, a ne samo štrihiranje i inkorporaciju određenih direktiva u naše zakonske okvire.\nRSE: Kako komentarišete teze i ocjene da je Crna Gora u pat poziciji što se tiče borbe protiv korupcije i kriminala jer u slučaju da vlast odluči da se bori protiv tih pojava, objavila bi rat sebi?\nUljarević: Ovo na neki način pokazuje do koje mjere su crnogorska javnost i crnogorski građani izmanipulisani pričom o stvaranju nezavisne države jer je ta priča iskorišćena za osnaživanje raznih partijskih lordova, paralelnih centra moći koji traže, i očito danas dobijaju, tantijeme svog boračkog staža. Pokazuje se da je daleko teže dovesti demokratiju u Crnu Goru nego državnost. Ne prepoznajem u postojećim političkim elitama, prvenstveno mislim na one koji su stvarni donosioci odluka, tu vrstu znanja, sposobnosti i hrabrosti da demokratiju dovedu u Crnu Goru i da se obračunaju sa svim onim devijacijama koje su i sami izgradili, ili makar doprinjeli njihovoj izgradnji tokom godina koje su obilježile borbu za nezavisnu Crnu Goru.\nRSE: Dosta pažnje je privuklo poglavlje koje se odnosi na slobodu izražavanja. Evropska komisija tu iskazuje određenu zabrinutost. Kako ste vi to tumačili?\nUljarević: Mislim da nije nikada ranije izrazila eksplicitno zabrinutost jer ona već navodi da se slučajevi optužbi za klevetu protiv novinara koriste kao sredstvo vršenja pritiska na nezavisno novinarstvo, da sudovi nameću disproporcijalne kazne u takvim slučajevima, što je sasvim suprotno i Evropskoj konvenciji o ljudskim pravima i sudskoj praksi Evropskog suda za ljudska prava. U svemu tome Evropska komisija dodaje atmosferu u kojoj trenutno funkcionišu nezavisni mediji, nevladine organizacije u Crnoj Gori i umješanost politike u raspodjelu frekvencije. Nije dobra poruka da država, koja retorički hrli ka Evropskoj uniji, ograničava slobodu izražavanja, da vrlo grubo i primitivno sankcioniše bilo kakvo drugačije mišljenje jer to više asocira na jednu autoritativnost sistema, nego na njegovu evropeizaciju i demokratizaciju.\nRSE: Ono što se iz crnogorskog intelektualnog i medijskog establišmenta zamjera Evropskoj komisiji i institucijama koje prate što se događa u Crnoj Gori, jeste to što su ocjene uglavnom tehničke i opšte, a nisu ciljane, ne adresiraju problem, ne postoji u tim izveštajima konkretno navedeno ime i prezime neke institucije koja u određenom dijelu koči napredak. Kako to komentarišete?\nUljarević: Nije format izvještaja o napretku da se bavi konkretnim imenima i prezimenima. To je jedan birokratski stil ili riječnik, kojim se ukazuje na okvire, na ono što su nekakve sistemske preporuke. I pored toga, u onom dijelu kojim se konstatuje napredak, imate jednu obavezu i jedno ali, koje, čini mi se, dovoljno ukazuje na nedostatak sadržaja evropskih standarda o kojima se toliko priča, a koji su toliko daleko od današnje Crne Gore. Mislim da postoji jako puno neke druge komunikacije van ovog izvještaja i da se sa nekim ljudima vrlo direktno komunicira, da im se ukazuje na one probleme koji su na jednom opštem nivou postavljeni u izvještaju o napretku. Samo treba da imamo neka realna očekivanja. Neće evropska komisija nikada nastupiti na taj način, ali to ne znači da države članice, ili neki drugi predstavnici Evropske unije, ne komuniciraju sa našim donosiocima odluka.\nRSE: Koliko ste iskreno, i kao aktivista u nevladinom sektoru, i kao osoba koja dugo već prati crnogorsku stvarnost, sarađujete sa Briselom i ostalim evropskim centrima, ubjeđeni da će ovakav izvještaj biti dodatni motivacioni faktor ovakvoj vlasti da neke stvari promijeni?\nUljarević: Treba imati u vidu kontekst u kojem se ovaj izveštaj pravio. On treba da bude istovremeno i ogledalo u kojem ćemo sagledati svoje prednosti i mane, ali isto tako i jedan motivirajući faktor da nastavimo dalje da ispravljamo greške. To radi jedna odgovorna vlast. Kod nas se mnogo brže pokušavaju sakriti te slabosti, a istaći one dobre strane, kako bi se problemi sakrili pod tepih, a nastavilo se sa korišćenjem onoga što su neki mali sitni pomaci u dnevnoj političkoj upotrebi. Voljela bih da i izvještaj Evropske komisije, ali i razni drugi izvještaji koji dolaze iz međunarodne zajednice, budu jasniji i eksplicitnije jer sam uvjerena da ta suptilnost izraza, koja nam od njih dolazi, ne korespondira surovosti i ogoljenosti naše stvarnosti i da to pruža jedno široko polje za slobodnu interpretaciju, u kojoj svako pronalazi neki svoj interes, a ne doprinosi stvarnoj promjeni. Mislim da nam Evropska unija zaista želi dobro kada nam spočitava određene probleme, ali da bi nam učinila veću uslugu kada bi u tome bila direktnija i kada bi koristila jedna sistem sankcija prema onima koji pokušavaju njen sistem da izvrgnu ruglu, kao što to crnogorska vlast radi, ignorišući neke suštinske preporuke Evropske komisije od početka našeg dijaloga sa njom.


Kao što već svaki roditelj zna, uspavljivanje deteta može biti izazov, a naročito kako da vašoj bebi pružite siguran i miran san. Pratite ove smernice kako biste pomogli vašoj bebi da bude sigurna i naspavana.\nNovi Pampers Baby Dry ima 3 upijajuća kanala koji odvode vlagu do jutra. Sa 3 upijajuća kanala, Nove Baby Dry absorbuju i odvode tečnost dalje od bebine kože, te kada se beba ujutru probudi jednko suva kao što je bila veče pre, ostaje samo pitanje – gde je sva tečnost otišla?\nPampers preporučuje Udruženje pedijatara Srbije.\nTagovi :Baby Dry, beba spavanje, Julka Damjanović, miran san, Pampers, pelene, uspavljivanje bebe


Konjufca prima delegaciju Vijeća za regionalnu saradnju - Kosova.Info\nHome SRB-BIH Tjera Konjufca prima delegaciju Vijeća za regionalnu saradnju\nKonjufca prima delegaciju Vijeća za regionalnu saradnju\nPredsednik Skupštine Kosova Glauk Konjufca primio je danas delegaciju Saveta za regionalnu saradnju, koju su predvodili Majlinda Bregu, generalni sekretar, Amer Kapetanović, šef političkog odeljenja i Pranvera Kastrati, viši stručnjak za ekonomske i digitalne odnose.\nKonjufca je potvrdio spremnost Republike Kosovo da doprinese ostvarivanju obaveza i odgovornosti kao država učesnica u Savetu za regionalnu saradnju i Berlinskom procesu, izveštava Klan Kosova.\nRekao je da samo zajedničko zalaganje svih država učesnica u okviru ovog mehanizma može donijeti željeni napredak i ispuniti obaveze koje proizlaze iz Berlinskog procesa, poput jačanja institucija, jačanja demokratije, razvoja inovacija i digitalizacije itd.\n“Kosovo je, kao što je poznato, u fazi primene Sporazuma o stabilizaciji i pridruživanju i to doprinosi približavanju zajedničkih javnih politika prema uniji u evropskoj porodici”, kaže se u saopštenju Skupštine.\nKonjufca je informirao članove delegacije o stvaranju novih institucija, na osnovu rezultata izbora 14. februara, rekavši da u zemlji postoji politička stabilnost, kao i borba protiv pandemije COVID-19, uključujući napore naše zemlje za vakcinaciju stanovništva.\nU međuvremenu, šef delegacije Vijeća za regionalnu saradnju, Majlinda Bregu, čestitala je predsjedniku Konjufcu na novom zadatku i informirala ga o kratkoročnim prioritetima na regionalnom nivou, uključujući zajedničko ekonomsko tržište, slobodno kretanje i međusobno priznavanje akademskih kvalifikacija.\nStrane su se takođe dogovorile da nastave saradnju na odgađanju zajedničkih dnevnih reda Vijeća za regionalnu saradnju koji proizilaze iz Berlinskog procesa.\nNa UKCK izvedeno pet operacija na djeci sa srčanim manama\nSondazhi nga Pyper: Mbi 75% e qytetarëve mendojnë se do të rritet presioni ndërkombëtar për rifillimin e shpejtë të dialogut


Karate:Uspjesi na prvenstvu Evrope | Zivinice.ba\nPočetna » Arhiva » Karate:Uspjesi na prvenstvu Evrope\tZivinice.ba10.10.2011 07:59\nKarate:Uspjesi na prvenstvu Evrope\nOd 5. do 9. oktobra u Madjarskom gradu Gyoru održano je Prvenstvo Evrope karate federacija WUKF, za djecu kadete i juniore.Na turniru je nastupilo oko 1500 takmičara iz 43 evropske karate federacije.\nBoje Bosne i Hercegovine ispred kluba borilačkih sportova "ORKKA" Lukavac branili su Amir Ejubović,Hamza Čajić i Mensur Đozić,koji su ostvarili odlične rezultate na ovom jakom karate takmicenju, čime su zadržali kontinuitet dobrih rezultata sa evropskih i svjetskih prvenstava, koje ovaj klub redovno postiže i svoju državu prikazali u najboljem svjetlu.\nSrebrenu medalju i titulu viceprvaka Evrope u borbama ekipno kadeti, ponio je Amir Ejubović /slika na naslovnici/, koji je u ekipnom dijelu takmičenja prošao bez poraza, sa 4 ubjedljive pobjede nad predstavnicima Poljske,Engleske,Mađarske i Rumunije, dok je sa predstavnikom Ukrajine odigrao neriješeno.\nU pojedinačnom nastupu, u konkurenciji preko 40 takmičara, Amir Ejubović je pobjedama nad predstavnicima Češke, Mađarske i Rusije uspio se plasirati među 8 najboljih, nakon čega je u četvrtom krugu zaustavljen u borbi za medalju od predstavnika Italije.\nOdličan nastup prikazao je i Hamza Čajić, koji se pobjedama na predstavnikom Njemačke i Ukrajine plasirao među 8 najboljih, nakon čega je takođe poražen u borbi za medalju od drugog predstavnika Ukrajine.\nMensur Đozić je u veoma teškoj borbi u prvom krugu zaustavljen od predstavnika Bjelorusije./Prss ORKKA/\nUspjeh karatista BiH


Sudije i tužioci u BiH na korak do debljih novčanika - Istinito.com - Ne budi ovca!\nPočetna > BIH > Društvo > Sudije i tužioci u BiH na korak do debljih novčanika\n28. Maja 2020. Istinito495Leave a Comment on Sudije i tužioci u BiH na korak do debljih novčanika\nSudija i tužiocima je za smještaj i odvojen život potrebno obezbijediti 222.725 KM s tim da bi po osnovu odvojenog života primali mjesečno 300 KM, a za troškove smještaja 400 KM. Kada je riječ o troškovima prevoza s posla i na posao sudije i tužioci u institucijama BiH primali bi 11 mjeseci u godini po 53 KM, za šta je potrebno obezbijediti 201.708 KM, navodi izvor iz Ustavnopravne komsiije Doma naroda BiH.\nUstavnopravna komisija Doma naroda BiH nakon iste komisije u Predstavničkom domu, podržala je izmjene Zakona o platama i drugim naknadama u sudskim i tužilačkim institucijama na nivou BiH, tako da je gotovo izvjesno da će sudije i tužioci na nivou BiH nakon nekoliko pokušaja, kao i ostali funkcioneri, imati pravo na topli obrok, prevoz te naknadu za odvojen život.\n“Zakon je dobio podršku komisije, a još ranije i komisije Predstavničkog doma. Nikad se ne zna, ali mislim da je vrijeme da taj zakon prođe, jer se njime na kraju krajeva i sprovodi odluka Ustavnog suda BiH”, ispričao je jedan od članova Ustavnopravne komisije Doma naroda BiH.\nInače, Ustavni sud BiH još ranije je utvrdio da sudije i tužioci na nivou BiH, kao i ostali funkcioneri u institucijama BiH, imaju pravo na topli obrok, prevoz i smještaj, a odmah nakon toga sudije i tužioci počeli su sa pojedinačnim tužbama protiv BiH.\nOd tada do danas iz budžeta BiH na ime naknada sudijama i tužiocima isplaćeno je više od tri miliona KM, jer u svim slučajevima sudovi presuđuju u korist sudija i tužilaca, što i ne čudi s obzirom na odluku Ustavnog suda BiH.\nNa ovaj problem ukazivali su više puta iz Pravobranilaštva BiH, gdje kažu da je tokom 2016. godine usvojeno pet tužbenih zahtjeva, za šta je isplaćeno 191.000 KM dok je 2017. godine usvojeno 29 tužbenih zahtjeva po osnovu čega je plaćeno 1,9 miliona KM, a u 2018. godini usvojeno je čak 50 tužbenih zahtjeva koji su budžet BiH koštali malo više od milion KM.\n“Zbog navedenog, pristupilo se izradi zakona o izmjeni i dopunama Zakona o platama i drugim naknadama u sudskim i tužilačkim institucijama na nivou BiH”, navedeno je u obrazloženju izmjena zakona koji je usvojen na juče održanoj sjednici Ustavnopravne komisije Doma naroda parlamenta BiH, a osim sudija i tužilaca, naknade će dobiti i određene kategorije stručnog osoblja u pravosudnim institucijama.\nPrema procjenama Savjeta ministara BiH, koji je i predlagač izmjena Zakona o platama i drugim naknadama u sudskim i tužilačkim institucijama, ukoliko on bude usvojen, u budžetu BiH biće neophodno obezbijediti najmanje 1,1 milion KM. Procjena je napravljena na bazi informacija Visokog sudskog i tužilačkog savjeta BiH koje kažu da u pravosudnim institucijama BiH radi 23 sudija i tužilaca koji dužnost obavljaju 80 kilometara udaljeni od mjesta prebivališta.\nNjima je za smještaj i odvojen život potrebno obezbijediti 222.725 KM s tim da bi po osnovu odvojenog života primali mjesečno 300 KM, a za troškove smještaja 400 KM. Kada je riječ o troškovima prevoza s posla i na posao sudije i tužioci u institucijama BiH primali bi 11 mjeseci u godini po 53 KM, za šta je potrebno obezbijediti 201.708 KM.\nNajviše novca, kada su u pitanju naknade za sudije i tužioce, biće potrebno za topli obrok i to 763.429 KM, a prema planu, dnevni iznos toplog obroka bio bi 8 KM, a isplaćivao bi se 21 radni dan tokom 11 mjeseci.\nPodsjećanja radi, sudijama i tužiocima po osnovu Zakona o platama i drugim naknadama u sudskim i tužilačkim institucijama na nivou BiH, koji je usvojen 2005. godine, nisu predviđene naknade za topli obrok, prevoz, odvojen život i smještaj, kao što na to imaju pravo zaposleni u institucijama BiH.\nZbog ovoga sudije i tužioci u pravosudnim institucijama BiH tužili su BiH i Ustavni sud BiH je na kraju odlučio da i oni imaju pravo na to, nakon čega su sudije i tužioci počeli sa tužbama protiv BiH.\n“Nezavisne” su još ranije objavile da sudije uglavnom pristaju na nagodbe dok tužioci Tužilaštva BiH za to neće da čuju i ulaze u sudske sporove isključivo iz razloga što im, pored naknada, budu isplaćene i zatezne kamate.\nTagged istinito naknade plate primanja sudije tuzioci


Bojan Bilbija - Borelovi protivrečni akcenti - Novi Standard\nBojan Bilbija 15.02.2021. 15:02 16.02.2021.\nProšlonedeljna poseta šefa evropske diplomatije Žozepa Borela Moskvi bila je dobra prilika za razmatranje čitavog spektra problema i otvorenih pitanja koja opterećuju odnose Rusije i EU i da se postave konstruktivni temelji za njihovo prevazilaženje. Ako je u „razmatranju problema“, moguće, učinjen neki pomak, onda je na planu „konstruktivnosti“ očigledno zakazalo. O tome svedoče začuđujuće oštri tonovi koje je evropski komesar izneo u svom saopštenju, dva dana nakon sastanka s ruskim kolegom Sergejem Lavrovim.\nNajviše čudi što je svoje ocene Borel saopštio u ličnom blogu tek nakon povratka u Brisel, dok je na konferenciji s Lavrovom na Smoljenskom trgu bio znatno suzdržaniji. S tim u vezi nameće se više pitanja, a pre svih: kada je Katalonac bio iskren, u Moskvi pred Lavrovom, ili u Briselu, pred nekim očito važnijim kolegama? I šta je u njegovim moskovskim izjavama bilo sporno, pa je morao da ih opovrgne posle dva dana? Konačno, ali ne i najmanje važno – šta je „evropska spoljna politika“, kako se ona formira, ko na nju utiče, a ko je ovlašćen da je (autentično) zastupa?\nPo oceni ruskog Ministarstva inostranih poslova, izjave Borela iz Moskve i Brisela „silno kontrastiraju“. Kako su naglasili, evropskog komesara za spoljnu politiku i bezbednost niko u Moskvi nije ograničavao dok je govorio, pa su izneli pretpostavku da su mu po povratku u Brisel objasnili „kako je trebalo da postavi akcente“. Rusko ministarstvo ističe da su se „sa iznenađenjem upoznali s Borelovim ocenama posete“, i dodaje da je ruska strana na zajedničkoj pres-konferenciji iznela svoje zaključke o pregovorima, a da je i Borel imao mogućnost da „iznese sopstvenu ocenu, što je on i učinio“.\n„Niko ga nije ograničavao ni u vremenu, ni u formatu. Moguće je da su, po sletanju u Brisel, šefu evropske diplomatije objasnili kako je trebalo da postavi akcente, ali tada to samo potvrđuje kako i ko zaista formira politiku EU“, navodi se u saopštenju ruskog MSP-a. Po svemu sudeći, Borel ne samo da je preokrenuo ono što je govorio u Moskvi već su njegove naknadne izjave u neskladu i sa stavovima država EU.\nDiplomate u Moskvi, doduše, nisu precizirale „kako i ko“ formira evropsku politiku, čime su ostale nedorečene, ali je jasno da su stavovi koje je Borel prezentovao u Briselu (u poređenju izrečenim u Moskvi) mnogo više na liniji vašingtonske politike prema Rusiji. Teško je poverovati da su tvrdi i nepomirljivi stavovi zaista u interesu Evropske unije i većine njenih članica, posebno imajući u vidu da evropske zemlje, bar kada je reč o bilateralnim odnosima s Moskvom, iznose sasvim drugačije ocene – i po tonu, i po suštini. Pa se, zato, može još jednom postaviti staro pitanje: da li je politika EU zaista evropska i oličava li istinske stavove i težnje birača?\nIli je ipak reč o otuđenim birokratskim strukturama koje račune polažu nekom drugom? Da li onda treba da začudi odsustvo solidarnosti u EU dok se njene članice bore s najgorom krizom posle Drugog svetskog rata, i gde se države otimaju oko svega, od respiratora do vakcina? I da li to onda znači da Brisel ide svojim „evropskim putem“ (ma šta to značilo), dok realan život teče u nekom drugom pravcu – i kako je to uopšte moguće?\nU nedelju uveče, 7. februara, Žozep Borel objavio je u svom blogu na sajtu EU izjavu posvećenu poseti Moskvi i budućnosti evropsko-ruskih odnosa. Istakao je, tom prilikom, da šefovi diplomatija EU mogu na predstojećem sastanku 22. februara da donesu odluku o novim sankcijama Moskvi „zbog kršenja ljudskih prava“. Reč je, zapravo, o „slučaju Navaljni“: prema njegovim rečima, odnosi Moskve i Brisela, ionako na niskom nivou proteklih godina, dodatno su pogoršani zbog, kako ga na Zapadu nazivaju, lidera ruske opozicije. Naravno, oni nikad neće priznati da je bloger Navaljni jedan od lidera prozapadne, ekstremno liberalne opozicije, ali da ipak ne može da predstavlja ceo opozicioni spektar.\nRuski opozicioni lider Aleksej Navaljni u avionu na aerodromu u Berlinu nepsoredno pre poletanja za Moskvu, 17. januar 2021. (Foto: AP Photo/Mstyslav Chernov)\nI da mnogo veću političku težinu i snagu imaju, na primer, komunisti Genadija Zjuganova – i dalje sposobni da, u slučaju da ih njihov lider pozove, na ulice izvedu stotine hiljada, možda i milione, a ne 40.000 ljudi. I da je na prethodnim parlamentarnim izborima 2016. za KPRF glasalo više od sedam miliona ljudi, odnosno da su osvojili preko 13 odsto glasova i 43 poslanika u Državnoj dumi. Oni jesu doživeli pad u poređenju s izborima 2011, kada su imali skoro 20 procenata glasova i 92 poslanika, ali i danas predstavljaju nedostižnu (opozicionu) političku visinu za Alekseja Navaljnog i njegove saradnike.\nTo isto važi i za one koji u parlamentu daju podršku vladajućoj većini, ali formalno nisu deo vlasti. Recimo, za Liberalno-demokratsku partiju Rusije Vladimira Žirinovskog, koji je 2016. takođe osvojio preko 6,9 miliona glasova širom Rusije.\nKada se tome doda i preko tri miliona glasača Pravedne Rusije Sergeja Mironova (23 mandata), onda se dobija sledeća slika – opozicija (uz Komuniste Rusije i partiju Jabloko koji nisu prešli cenzus 2016. godine) može da računa na oko 20 miliona glasova i preko 100 deputatskih mesta. Pravi politički protivnici Navaljnog nisu u Jedinstvenoj Rusiji Vladimira Putina, već su to druge partije iz opozicije.\nZato „zapadni prijatelji“ ovog blogera neprestano i ponavljaju da je baš on „Putinov najveći protivnik“ i „lider opozicije“. Bitka na izborima (na kojima još nije sigurno da će partija Navaljnog učestvovati, ukoliko do jeseni ne postigne kakav-takav rejting) vodiće se oko ovih 20 miliona glasova, ali će prozapadnim liberalima biti veoma teško da ih osvoje, jer je ova opcija u Rusiji istorijski poražena još krajem 1990-ih i početkom 2000-ih godina.\nZato je prilično jasno da Borel, po povratku u Brisel, kao i zvaničnici SAD, ističu tu priču o Navaljnom i ljudskim pravima – kao instrument pritiska na Moskvu. Kao što je jasno i da to ne vodi popravljanju odnosa s Rusijom, naprotiv. Svako razume da se jezikom sile ne može pričati s Kremljom i da je to kontraproduktivno, ali se evropski komesar upravo na to odlučio.\n„Vratio sam se u Brisel osećajući ozbiljno uznemirenje u vezi s perspektivama razvoja ruskog društva i geostrateškim odlukama Moskve. Moj susret s ministrom Lavrovim i izjave ruskih vlasti tokom ove posete potvrdili su da se Evropa i Rusija udaljavaju jedna od druge. Izgleda da se Rusija sve više ograđuje od Evrope i doživljava demokratske vrednosti kao pretnju svom postojanju“, naveo je Žozep Borel. A samo dva dana ranije, 5. februara, pred Lavrovom je govorio o neophodnosti dijaloga između Brisela i Moskve, bez obzira na to što njihovi odnosi prolaze kroz „složen period“. Kako je naglasio, izlaz nije u stvaranju zida ćutanja.\nDa po Borela stvar bude gora, upravo je Lavrov govorio i oštrije i otvorenije od njega na pomenutoj konferenciji, ukazujući na „odsustvo normalnosti u odnosima“, što predstavlja „nezdravu situaciju koja ne donosi dobra nikome“. Povrh toga, ruski šef diplomatije nazvao je EU „nepouzdanim partnerom“. „Opšte je mišljenje da dalja degradacija veza preti negativnim i veoma nepredvidivim posledicama“, podvukao je Lavrov. Ako je suditi po Borelovoj iznenadnoj i naknadnoj promeni tona, onda se potvrđuju Lavrovljeve reči o Briselu kao nepouzdanom partneru.\nVisoki predstavnik EU za spoljne poslove i bezbednosnu politiku Žozep Borel tokom rasprave nakon njegove posete Rusiji na plenarnoj sednici Evropskog parlamenta, Brisel, 09. februar 2021. (Foto: EFE/EPA/Olivier Hoslet/Pool)\nVerovatno su ruske diplomate, navikle na mnogo šta, bile zaista iznenađene ovim postupkom. Pogotovo ako se zna da ne dele sve evropske prestonice mišljenje „svog“ šefa diplomatije. Tako je, recimo, austrijski kancelar Sebastijan Kurc prošle nedelje dao dve veoma značajne izjave koje suštinski odudaraju od svega što je Borel izgovorio i napisao, i u Moskvi, a posebno u Briselu. A tiču se onoga što je Evropi u ovom trenutku najpotrebnije i što Moskva može da pruži, dok američki partneri ne mogu – čak ni po znatno višoj ceni. Reč je o prirodnom gasu i vakcinama protiv virusa korone.\nNajpre je Kurc 6. februara, dan nakon Borelove posete Rusiji, rekao da je gasovod „Severni tok 2“ – „evropski projekat“ i da je u interesu mnogim evropskim zemljama, a ne samo Rusiji, čime je stao na poziciju koju o ovom pitanju imaju Nemačka i druge zemlje zainteresovane za dostupan i povoljan ruski gas.\nIstog dana, objavljena je i vest da je ruski brod „Fortuna“ nastavio s polaganjem cevi za „Severni tok 2“ u danskim vodama. A sutradan, dok je Borel pisao blog, Kurc je izgovorio još veću jeres: primio bi rusku ili kinesku vakcinu, ako ih registruju u EU. Kako je naglasio, pitanje vakcina se tiče efikasnosti i bezbednosti, a ne geopolitike, a glavni zadatak je kako što pre doći do kvalitetnog preparata, a ne ko je proizvođač.\nTako se dolazi do, naizgled, čudne i neobjašnjive situacije. Borel je očigledno putovao u Moskvu da usaglasi stavove upravo oko gasa i vakcina. A onda, dobivši verovatno pozitivne odgovore na pitanja za koja je zainteresovan, naglo „menja ploču“ i osipa drvlje i kamenje po Moskvi. Moguće je da u Vašingtonu nisu bili zadovoljni naglim „zbližavanjem“ Brisela i Moskve, pa je komesar morao u hodu samog sebe da koriguje. To se zove – fleksibilna diplomatija!\nJedini problem s njom je što tako veoma ljutiš onoga koga istovremeno moraš da moliš. Dok Moskvi, s druge strane, od Brisela gotovo ništa više i ne zavisi. Gasa ima, vakcine takođe. Briselske sankcije Moskvi su više pogodile Evropu nego Rusiju, što se vidi i iz podatka da je ruski pad BDP-a prošle godine iznosio tri odsto, dok je u EU bio bar dvostruko viši.\nJasno je da je rusko-evropska privredna saradnja neophodna da bi ovi brojevi bili neuporedivo bolji, ali Moskva ima kome da se okrene – već godinama je fokusirana na unutrašnji rast, uz saradnju s partnerima koji ne uvode „američke sankcije“, poput Kine, Indije, Japana, Južne Koreje, Irana, Turske i mnogih drugih bližih i daljih suseda. EU Rusiji, s te tačke gledišta, za koju godinu neće biti ni potrebna. Dok će Evropa uvek dobrim delom zavisiti od ruskih energenata, sirovina – i mnogo čega još.\nZato je za Evropu prilično iracionalno da vodi konfrontacionu politiku prema Moskvi, tim pre što Kremlj poslednjih decenija prvi nije povukao nijedan neprijateljski potez prema Briselu. Niti se ikada mešao u bilo koje unutrašnje pitanje evropskih država, za razliku od EU koja šalje svoje diplomate da demonstrativno prisustvuju suđenju Navaljnom, osuđenom zbog krađa, prevara i pronevera državnog novca, a zatim javno komentarišu odluke ruskih sudova. I na kraju negoduju kad ih zbog prisustva na nelegalnim demonstracijama proglase nepoželjnim u Rusiji.\nDemonstranti koji se protive zatvaranju Alekseja Navaljnog u neposrednom sučeljavanju sa policijom, Moskva, 23. januar 2021. (Foto: AP Photo/Pavel Golovkin)\nKako je rekao i Lavrov, veze Evrope i Rusije moraju hitno da budu podignute na znatno viši nivo. Bilo bi dobro da i u Moskvi budu spremni da koriguju svoje pozicije o nekim pitanjima, ali glavne „akcente“ moraju da promene Borel i ljudi iz Brisela. U suprotnom, može se desiti da čak i najveći zagovornici rusko-evropskog prijateljstva uskoro više neće imati šta da brane, kada od doskora dobrih odnosa ostanu samo ruine i pepeo. Tada ni diplomate neće imati o čemu da razgovaraju, već će na scenu stupiti stručnjaci drugih profila. I mnogi će zažaliti što nisu promenili i akcenat i ton – dok su to još mogli relativno lako i bezbolno.\nNaslovna fotografija: EU/Vasily Maximov\nSvetAleksej NavaljniBojan BilbijaEvropska UnijaEUŽozep BorelRusijaSergej Lavrov


Srbija da ne blokira Kosovo, o Rusiji da ima stav kao EU - ebart\nSrbija da ne blokira Kosovo, o Rusiji da ima stav kao EU\n14. Jul 2016. godine\nIzvestilac Evropskog parlamenta za Srbiju Dejvid Mekalister izjavio je da EU treba da postane "vidljivija i glasnija na Zapadnom Balkanu".\n"Srbija ima tradicionalno jake ekonomske, društvene i kulturne veze sa Rusijom. Ali Rusija unilatralno menja evropske ganice kako bi pokušsala da proširi svoj uticaj i kontrolu nad delovima teritorje susednih zemalja. Srbija zato mora da svoju spoljnu i bezbednosnu politiku uskladi sa politikom EU, a to se odnosi i na politiku prema Rusiji," rekao je Mekalister u intervjuu za portal "Juropian vestern balkans"\nUoči konferencije o novoj globalnoj strategiji EU u Beogradu, evropski zvaničnik je dodao, da s druge strane prepoznaje "dobru i plodonosnu saradnju Srbije sa NATO" i ohrabruje Srbiju da produbi taj odnos.\n"To što Srbija ne teži članstvu u NATO nije problem. Evropska unija ima šest žemalja koje nisu članice NATO - Austriju, Kipar, Finsku, Irsku, Maltu i Švedsku," rekao je on.\n"EU je do kraja 2014. potrošila 172 miliona evra na humanitarnu pomoć i rekonstrukciju u poplavljenim područjima. Ne znam da je Rusija pružila sličnu podršku. Ali ovo se nedovoljno prepoznaje u srpskoj javnosti," rekao je on.\nMekalister će govoriti na konferenciji "Globalna strategija EU u spoljnoj i bezbednosnoj politici i Zapadni Balkan" na kojoj će prvi put od objavljivanja biti predstavljena nova globalna strategija EU koja će zameniti dosadašnju Evropsku bezbednosnu strategiju iz 2003.\n"Međutim, održive promene zahtevaju vreme i siguran sam da će Srbija i druge zemlje zapadnog Balkana nastaviti putem ka EU", rekao je on.\n"U tom kontekstu pozdravljam otvaranje poglavlja 23 i 24 na Međuvladinoj konferenciji iduće nedlje. To je odavno zasluženo. Kao direktnu posledicu toga Beograd će imati pregled šta je urađeno u važnim pdručjima poput pravosuđa, unutrašnje bezbednosti, temeljnih prava i borbe protiv organizovanog krimnala i korupcije," rekao je on.\nNaprotiv, Nemačka je bila veoma dosledna. "Kancelarka Merkel ima blizak i otvoren dijalog sa premijerom Vučićem" i između ostalog je pokrenula Berlinski proces 2014. godine, rekao je on.\n"Ona stavlja poseban naglasak na normalizaciju između Kosova i Srbije i nastaviće da oblikuje pristup Nemačke u pogledu pristupnih pregovora Srbije sa EU," rekao je on.\nNa pitanje šta za njega znači "obuhvatna normalizacija" odnosa iz poglavlja 35, on je naglasio da je dijalog sa Prištinom blisko povezan sa pristupanjem EU.\n"U suštini od Srbije se traži stalno angažovanje prema vidljivom i održivom poboljšanju odnosa sa Kosovom. Taj proces će obezbediti da i jedni i drugi nastave svoj put prema EU izbegavajući mogućnost da jedni druge blokiraju u tim naporima", rekao je Mekalister.\n"Širenje je vezano za mir, stabilnost i prosperitet regiona zapadnog Balkana. Stabilna Srbija će doneti dobrobit čitavom regionu," smatra izvestilac EP.\nNa pitanje da li misli da će jačanje i širenje ultradesničarskih pokreta biti pretnja za Srbiju, on je konstatovao da je ulazak ekstremnih desnicara u Narodnu skupštinu "zaista promena".\n"Važno je da demokratke snage i civilno društvo objasne srpskom narodu da radikalni političari često ne nude opipljiva rešenja. Oni gledaju unazad i igraju na strahove ljudi," rekao je Mekalister.\n"Međutim, s izlaskom Velike Britanije iz EU, zemlje Zapadnog Balkana gube glavnog zagovornika proširenja," zaključio je on.


Tag "estrada" (1/1)\nHome / Tagovi / Tag "estrada" (1/1)\nZvezde.info - Celebrity & Showbiz portal\nNajaktuelnije vesti iz sveta poznatih. Saznajte prvi tračeve i skandale iz života domaćih i stranih poznatih ličnosti.\nvesti estrada dogadjaji zvezde tračevi poznati slike poznatih skandali paparazzi\nSvakog dana novi tračevi i skandali iz života srpskih i stranih javnih ličnosti na sajtu Tračara.com.\nestrada skandal trač tračevi poznati domaće ličnosti strane ličnosti tracara\nBlog posvećen najnovijim tračevima na estradi. Saznajte najnovije estradne tračeve, skandale, sve što se odnosi na Evroviziju, zvezde granda, velikog brata.\nblog estrada trač zvezde-i-tračevi najnoviji tračevi tračevi ljubavni tračevi


sinisa mihajlovic intervju korona virus leukemija\nMihajloviću je pre godinu dana dijagnostikovana leukemija i tokom jeseni i zime žestoko se borio i izborio, te mu Kovid, kako kaže, nije teško pao.\n- Nakon onoga što sam prošao od jula do januara, šest meseci borbe protiv leukemije, sa tri hospitalizacije, kao i velikog broja hemo ciklusa i transplatacije koštane srži, Kovid mi je bio kao ispijanje čaše vode. Bio sam asimptomatičan i nisam osetio ništa - rekao je Mihajlović za “La Gazzetta dello Sport”.\n- Naravno, ovo ne govori da bolest ne postoji. Nisam jedan od onih koji govore da virus ne postoji ili da je samo prehlada. Broj hospitalizovanih i umrlih govori o ozbiljnosti i da je virus sada opasniji. Veliko je nepoštovanje reći da Kovid nije opasan virus zbog onih koji su u ovom periodu izgubile svoje najmilije - rekao je, kako prenosi B92, Mihajlović i dodao “da se nada da će se vakcina brzo pronaći i da će ona rešiti problem koji je stopirao gotovo ceo svet u jednom trenutku”.